cyanic-selkie/wikianc huggingface dataset:
ಫ್ರಾಂಕ್‌ಫರ್ಟ್
ಇತಿಹಾಸ
ನೆಪೋಲಿಯಾನಿಕ್ ವಾರ್ಸ್‌(ನೆಪೋಲಿಯನ್ ಸಾಮ್ರಾಜ್ಯದ ವಿರುದ್ಧ ಯುದ್ಧಗಳ ಸರಣಿ)ನಲ್ಲಿ ಫ್ರಾಂಕ್‌ಫರ್ಟ್ ಫ್ರೆಂಚ್ ಪಡೆಗಳಿಂದ ಆಕ್ರಮಿತವಾಯಿತು ಅಥವಾ ಬಾಂಬ್ ದಾಳಿಗೆ ಅನೇಕ ಬಾರಿ ಗುರಿಯಾಯಿತು. ಇಸವಿ 1805 /6ರಲ್ಲಿ ಪವಿತ್ರ ರೋಮ್ ಸಾಮ್ರಾಜ್ಯ ಸಂಪೂರ್ಣವಾಗಿ ಪತನಹೊಂದುವ ತನಕ ಅದು ಮುಕ್ತನಗರವಾಗಿ ಉಳಿಯಿತು. ಇಸವಿ 1806ರಲ್ಲಿ ಅದು ಫರ್ಸ್ಟ್‌ಪ್ರೈಮಾಸ್ ( ಪ್ರಿನ್ಸ್ ಪ್ರೈಮೇಟ್),ಕಾರ್ಲ್ ಥಿಯೋಡರ್ ಆಂಟ್ ಮಾರಿಯ ವಾನ್ ಡಾಲ್ಬರ್ಗ್ ಆಳ್ವಿಕೆಯಲ್ಲಿ ಅಶ್ಚಾಫನ್‌ಬರ್ಗ್‌ನ ಆಶ್ರಿತ ಸಂಸ್ಥಾನವಾಯಿತು. ಫ್ರಾಂಕ್‌ಫರ್ಟ್ ರೈನ್ ಒಕ್ಕೂಟದಲ್ಲಿ ಒಂದುಗೂಡಿತು ಎನ್ನುವುದು ಇದರ ಅರ್ಥ. ಇಸವಿ 1810ರಲ್ಲಿ ಡಾಲ್ಬರ್ಗ್ ಗ್ರಾಂಡ್ ಡ್ಯೂಕ್ ಆಫ್ ಫ್ರಾಂಕ್‌ಫರ್ಟ್ ಬಿರುದನ್ನು ಅಂಗೀಕರಿಸಿದ. ನೆಪೋಲಿಯನ್ ಈಗಾಗಲೇ ಪ್ರಿನ್ಸ್ ಡೆ ವೆನೈಸ್ ( "ಪ್ರಿನ್ಸ್ ಆಫ್ ವೆನೈಸ್ ",ಇಟಲಿಯಲ್ಲಿ ಹೊಸದಾಗಿ ಸ್ಥಾಪಿತವಾದ ಜ್ಯೇಷ್ಠಾಧಿಕಾರ) ಆಗಿದ್ದ ತನ್ನ ದತ್ತುಪುತ್ರ ಯುಗೇನ್ ಡೆ ಬ್ಯುಹಾರ್ನೈಸ್‌ನನ್ನು ಡಾಲ್‌ಬರ್ಗ್ ಸಾವಿನ ನಂತರ(ಡಾಲ್‌ಬರ್ಗ್ ಕ್ಯಾಥೋಲಿಕ್ ಬಿಷಪ್ ಆಗಿ,ಕಾನೂನುಬದ್ಧ ಉತ್ತರಾಧಿಕಾರಿ ಇರಲಿಲ್ಲ) ಫ್ರಾಂಕ್‌ಫರ್ಟ್ ಗ್ರಾಂಡ್ ಡ್ಯೂಕ್ ಮಾಡಲು ಇಚ್ಛಿಸಿದ್ದನು. ಗ್ರಾಂಡ್ ಡ್ಯುಕಿ 1810ರಿಂದ 1813ರ ಕಾಲಾವಧಿಗೆ ಉಳಿದ ಸಣ್ಣ ಪ್ರಸಂಗವಾಗಿತ್ತು. ಮಿಲಿಟರಿ ಗತಿಯು ಆಂಗ್ಲೋ-ಪ್ರಶ್ಯನ್ ನೇತೃತ್ವದ ಮೈತ್ರಿಕೂಟಗಳ ಪರವಾಗಿ ತಿರುಗಿ,ಅವು ಕೇಂದ್ರೀಯ ಯುರೋಪ್‌ನ ನೆಪೋಲಿಯನ್ ವ್ಯವಸ್ಥೆಯನ್ನು ಉರುಳಿಸಿತು. ಡಾಲ್ಬರ್ಗ್ ಯುಗೇನ್ ಡೆ ಬ್ಯುಹಾರ್ನೈಸ್ ಪರವಾಗಿ ಅಧಿಕಾರವನ್ನು ತೊರೆದರೂ,ಅದು ಕೇವಲ ಸಾಂಕೇತಿಕ ಕ್ರಮವಾಗಿತ್ತು.ಏಕೆಂದರೆ ಫ್ರೆಂಚ್ ಸೇನೆಗಳ ಪತನದ ನಂತರ ಹಾಗೂ ಫ್ರಾಂಕ್‌ಫರ್ಟ್ ಮೈತ್ರಿಕೂಟಗಳ ವಶವಾದ ನಂತರ ಯುಗೇನ್ ಆಳ್ವಿಕೆ ನಡೆಸಲಿಲ್ಲ.
ನೆಪೋಲಿಯನ್ ಅಂತಿಮ ಸೋಲು ಮತ್ತು ಅಧಿಕಾರ ತೊರೆದ ನಂತರ,ಕಾಂಗ್ರೆಸ್ ಆಫ್ ವಿಯೆನ್ನಾ(1812 -1815 ,ಯುರೋಪ್ ನಕ್ಷೆ ಮರುರಚನೆ)ಗ್ರಾಂಡ್ ಡುಕಿಯನ್ನು ವಿಸರ್ಜಿಸಿತು ಮತ್ತು ಫ್ರಾಂಕ್‌ಫರ್ಟ್ ಹೊಸದಾಗಿ ಸ್ಥಾಪಿತವಾದ ಜರ್ಮನ್ ಒಕ್ಕೂಟಕ್ಕೆ(1866ರ ತನಕ)ಮುಕ್ತನಗರವಾಗಿ ಪ್ರವೇಶಿಸಿತು ಮತ್ತು ಅದರ ಬುಂಡೆಸ್ಟಾಗ್‌ನಲ್ಲಿ ಸ್ಥಾನ ಪಡೆಯಿತು. ಬುಂಡೆಸ್ಟಾಗ್‌ ನ ನಾಮಮಾತ್ರ ಅಧ್ಯಕ್ಷರಾದ ಆಸ್ಟ್ರಿಯದ ಹ್ಯಾಬ್ಸ್‌ಬರ್ಗ್ ಚಕ್ರವರ್ತಿಯನ್ನು ಆಸ್ಟ್ರಿಯನ್ "ಅಧ್ಯಕ್ಷರ ಪ್ರತಿನಿಧಿ"ಯು ಪ್ರತಿನಿಧಿಸುತ್ತಾರೆ.
thumb|left|ಸೇಂಟ್ ಪಾಲ್`ಸ್ ಚರ್ಚ್‍‌ನಲ್ಲಿರುವ ಫ್ರಾಂಕ್‌ಫರ್ಟ್ ಪಾರ್ಲಿಮೆಂಟ್, 1848ರಲ್ಲಿ. ದುರ್ದೈವದ 1848ರ ಕ್ರಾಂತಿಯ ನಂತರ,ಫ್ರಾಂಕ್‌ಫರ್ಟ್ ಮೊದಲ ಪ್ರಜಾಪ್ರಭುತ್ವವಾಗಿ ಆಯ್ಕೆಯಾದ ಜರ್ಮನ್ ಪಾರ್ಲಿಮೆಂಟ್‌ನಲ್ಲಿ ಫ್ರಾಂಕ್‌ಫರ್ಟ್ ಪಾರ್ಲಿಮೆಂಟ್ಹೆಸರಿನಲ್ಲಿ ಸ್ಥಾನ ಪಡೆಯಿತು. ಅದು ಫ್ರಾಂಕ್‌ಫರ್ಟರ್ ಪಾಲ್‌ಸ್ಕಿರ್ಚ್ಯಲ್ಲಿ(ಸೇಂಟ್ ಪಾಲ್ ಚರ್ಚ್ )ಸಭೆ ಸೇರಿ,18 ಮೇ 1848ರಲ್ಲಿ ಉದ್ಘಾಟನೆಯಾಯಿತು. ಪ್ರಶ್ಯನ್ ರಾಜ ತಾನು "ಗಟಾರದಿಂದ ಕಿರೀಟವನ್ನು ಸ್ವೀಕರಿಸುವುದಿಲ್ಲ" ಎಂದು ಘೋಷಿಸಿದ ನಂತರ ಈ ಸಂಸ್ಥೆಯು 1849ರಲ್ಲಿ ವಿಫಲವಾಯಿತು. ಅದರ ಅಸ್ತಿತ್ವದ ವರ್ಷದಲ್ಲಿ,ಪರ್ಶಿಯನ್ ರಾಜನ ಪ್ರಭುತ್ವದಲ್ಲಿ ಅಸೆಂಬ್ಲಿಯು ಏಕೀಕೃತ ಜರ್ಮನಿಗೆ ಸಮಾನ ಸಂವಿಧಾನವನ್ನು ಅಭಿವೃದ್ದಿಪಡಿಸಿತು.
ಫ್ರಾಂಕ್‌ಫರ್ಟ್ ಆಸ್ಟ್ರೋ-ಪ್ರಶ್ಯ ಯುದ್ದದ ನಂತರ ಸ್ವಾತಂತ್ರ್ಯವನ್ನು ಕಳೆದುಕೊಂಡಿತು. ಪ್ರಶ್ಯ 1866ರಲ್ಲಿ ಅನೇಕ ಸಣ್ಣ ರಾಜ್ಯಗಳನ್ನು ತನ್ನ ತೆಕ್ಕೆಗೆ ಸೇರಿಸಿಕೊಂಡಿತು. ಅದರಲ್ಲಿ ಫ್ರಾಂಕ್‌ಫರ್ಟ್ ಮುಕ್ತನಗರವೂ ಸೇರಿತ್ತು. ಪ್ರಶ್ಯನ್ ಆಡಳಿತವು ಫ್ರಾಂಕ್‌ಫರ್ಟ್‌ನ್ನು ತನ್ನ ಹೆಸ್-ನಾಸಾ ಪ್ರಾಂತ್ಯದೊಳಕ್ಕೆ ಸೇರಿಸಿಕೊಂಡಿತು. ಮುಂಚಿನ ಸ್ವತಂತ್ರ ಪಟ್ಟಣಗಳಾದ ಬಾರ್ನೇಮ್ ಮತ್ತು ಬೊಕೇನ್‌ಹೇಮ್ 1890ರಲ್ಲಿ ಸೇರ್ಪಡೆಯಾದವು.
ಇಸವಿ 1914ರಲ್ಲಿ ಫ್ರಾಂಕ್‌ಫರ್ಟ್ ಪೌರರು ಯೂನಿವರ್ಸಿಟಿ ಆಫ್ ಫ್ರಾಂಕ್‌ಫರ್ಟ್ ಸಂಸ್ಥಾಪಿಸಿದರು.ಅದನ್ನು ನಂತರ ಜೋಹಾನ್ ವೂಲ್ಫ್‌ಗ್ಯಾಂಗ್ ಗೋಟೆ ವಿಶ್ವವಿದ್ಯಾನಿಲಯ ಎಂದು ಕರೆಯಲಾಯಿತು. ಇದು ನಾಗರಿಕರಿಂದ ಸ್ಥಾಪಿತವಾದ ಜರ್ಮನಿಯ ಏಕೈಕ ವಿಶ್ವವಿದ್ಯಾಲಯ.ಇಂದು ಜರ್ಮನಿಯ ಅತೀ ದೊಡ್ಡ ವಿಶ್ವವಿದ್ಯಾನಿಲಯಗಳಲ್ಲಿ ಒಂದಾಗಿದೆ.
ವಿಶ್ವಯುದ್ಧ 1ರ ನಂತರ,ರೈನ್‌ಲ್ಯಾಂಡ್‌ನಿಂದ ಮಿಲಿಟರಿಯನ್ನು ತೆಗೆಯುವುದಕ್ಕೆ ಸಂಬಂಧಿಸಿದಂತೆ,ವರ್ಸೈಲೆಸ್ ಶಾಂತಿ ಒಪ್ಪಂದದ ಕೆಲವು ವಿವರಗಳನ್ನು ಫ್ರೆಂಚ್ ದೃಷ್ಟಿಕೋನದಿಂದ ಉಲ್ಲಂಘಿಸಿದ್ದಕ್ಕೆ ಮುಯ್ಯಿಗೆ ಮುಯ್ಯಿ ತೀರಿಸಲು ಫ್ರೆಂಚ್ ಪಡೆಗಳು ಫ್ರಾಂಕ್‌ಫರ್ಟ್‍‌ನ್ನು ಸ್ವಾಧೀನಕ್ಕೆ ತೆಗೆದುಕೊಂಡಿತು. 1924ರಲ್ಲಿ,ಲುಡ್ವಿಗ್ ಲ್ಯಾಂಡ್‌ಮ್ಯಾನ್ ನಗರದ ಪ್ರಥಮ ಯಹೂದಿ ಮೇಯರ್ ಎನಿಸಿದರು ಹಾಗೂ ನಂತರದ ವರ್ಷಗಳಲ್ಲಿ ನಗರದ ಗಮನಾರ್ಹ ವಿಸ್ತರಣೆಯ ನೇತೃತ್ವ ವಹಿಸಿದರು. ಆದಾಗ್ಯೂ, ನಾಜಿ ಶಕೆಯ ಕಾಲದಲ್ಲಿ,ಫ್ರಾಂಕ್‌ಫರ್ಟ್ ಆರಾಧನಾಮಂದಿರಗಳು ನಾಶವಾದವು.
thumb|left|ವಿಶ್ವಯುದ್ಧ IIರ ನಂತರ ಮೇ 1945ರಲ್ಲಿ ಕೆಥಡ್ರಲ್‌ನ ವೈಮಾನಿಕ ನೋಟ ವಿಶ್ವಯುದ್ಧ IIರಲ್ಲಿ(1939-1945)ಫ್ರಾಂಕ್‌ಫರ್ಟ್ ನಗರವು ತೀವ್ರ ಬಾಂಬ್ ದಾಳಿಗೆ ಗುರಿಯಾಯಿತು. ದಾಳಿಗಳ ಸಂದರ್ಭದಲ್ಲಿ,ಸುಮಾರು 5 ,500 ನಿವಾಸಿಗಳು ಹತರಾದರು,ಒಂದೊಮ್ಮೆ ಪ್ರಖ್ಯಾತವಾಗಿದ್ದ,ಆ ಕಾಲದಲ್ಲಿ ಜರ್ಮನಿಯಲ್ಲೇ ದೊಡ್ಡದಾಗಿದ್ದ ಮಧ್ಯಕಾಲೀನ ನಗರ ಕೇಂದ್ರವು ನಾಶವಾಯಿತು. ಯುದ್ಧದ ನಂತರದ ಪುನರ್ರಚನೆಯು ಸರಳವಾದ ಆಧುನಿಕ ಶೈಲಿಯಲ್ಲಿ ಕೆಲವುಬಾರಿ ನಡೆಯಿತು, ಹೀಗೆ ಫ್ರಾಂಕ್‌ಫರ್ಟ್ ವಾಸ್ತುವಿನ್ಯಾಸದ ಸ್ವರೂಪವು ಮಾರ್ಪಡಿಸಲಾಗದ ರೀತಿಯಲ್ಲಿ ಬದಲಾಯಿತು. ಕೆಲವೇ ಕೆಲವು ಹೆಗ್ಗುರುತಿನ ಕಟ್ಟಡಗಳನ್ನು ಐತಿಹಾಸಿಕವಾಗಿ, ಆದರೂ ಸರಳೀಕೃತ ವಿಧಾನದಲ್ಲಿ ಪುನರ್ರಚಿಸಲಾಯಿತು.
ನಗರಕ್ಕೆ ಬಾಂಬ್ ದಾಳಿ ನಡೆದಾಗ, ಮುನಿಸಿಪಲ್ ಲೈಬ್ರರಿಯ ಐತಿಹಾಸಿಕ ಮಹತ್ವದ ಕೈರೊ ಗೆನಿಜಾ ದಾಖಲೆಗಳು ನಾಶವಾದವು. ಅದರ ವಿಷಯಗಳನ್ನು ಸೂಚಿಸುವ ಕರಪತ್ರಗಳು ಕೂಡ ಉಳಿಯಲಿಲ್ಲ ಎಂದು ಅರಾಬಿಸ್ಟ್ ಮತ್ತು ಗೆನಿಜಾ ವಿದ್ವಾಂಸ S.D.ಗೋಯಿಟೆನ್ ಹೇಳಿದ್ದಾರೆ.
ಯುದ್ಧ ಮುಗಿದ ನಂತರ,ಫ್ರಾಂಕ್‌ಫರ್ಟ್ ಹೊಸದಾಗಿ ಸ್ಥಾಪಿತವಾದ ಹೆಸ್ ರಾಜ್ಯದ ಭಾಗವಾಯಿತು ಹಾಗೂ ಹಳೆಯ ಹೆಸ್-(ಡಾರ್ಮ್‌ಸ್ಟಾಡ್ ಮತ್ತು ಪ್ರಶ್ಯನ್ ಹೆಸ್ ಪ್ರಾಂತ್ಯಗಳನ್ನು ಒಳಗೊಂಡಿತ್ತು. ನಗರವು ಜರ್ಮನಿಯ ಸ್ವಾಧೀನದ ಅಮೆರಿಕ ವಲಯದ ಬಾಗವಾಗಿತ್ತು. ಯುನೈಟೆಡ್ ಸ್ಟೇಟ್ಸ್ ವಲಯದ ಮಿಲಿಟರಿ ಗವರ್ನರ್(1945 -1949 )ಮತ್ತು ಜರ್ಮನಿಗೆ ಯುನೈಟೆಡ್ ಸ್ಟೇಟ್ಸ್ ಹೈಕಮೀಷನರ್(HICOG)(1949–1952)IG ಫಾರ್ಬನ್ ಕಟ್ಟಡದಲ್ಲಿರುವ ತಮ್ಮ ಮುಖ್ಯಕಾರ್ಯಾಲಯಗಳನ್ನು ಮೈತ್ರಿಕೂಟದ ಯುದ್ಧಕಾಲದ ಬಾಂಬ್ ದಾಳಿಗಳಿಂದ ನಾಶವಾಗದಂತೆ ಉದ್ದೇಶಪೂರ್ವಕವಾಗಿ ಉಳಿಸಿದ್ದರು. ವೆಸ್ಟ್ ಜರ್ಮನಿಯ ಪ್ರಾಂತೀಯ ರಾಜಧಾನಿಗೆ ಫ್ರಾಂಕ್‍‌ಫರ್ಟ್ ಮುಂಚಿನ ಆಯ್ಕೆಯಾಗಿತ್ತು- ಅವರು ಹೊಸ ಪಾರ್ಲಿಮೆಂಟ್ ಕಟ್ಟಡ ನಿರ್ಮಾಣ ಹಂತಕ್ಕೂ ತಲುಪಿದ್ದರು. ಆದರೆ ಅದು ಇಚ್ಛಿತ ಉದ್ದೇಶಕ್ಕೆ ಬಳಕೆಯಾಗಲೇ ಇಲ್ಲ. ಇಸವಿ 1949ರಿಂದ ಹೆಸ್ಸಿಸ್ಚರ್ ರುಂಡ್‌ಫಂಕ್ ರೇಡಿಯೊ ಸ್ಟುಡಿಯೋಗಳಿಗೆ ಅದನ್ನು ನೆಲೆಯಾಗಿ ಬಳಸಲಾಯಿತು. ಅಂತ್ಯದಲ್ಲಿ,ಕೋನ್ರಾಡ್ ಅಡೆನಾರ್(ಯುದ್ಧಾನಂತರದ ಪ್ರಥಮ ಚಾನ್ಸಲರ್),ಬಹುತೇಕ ಅಧಿಕಾರಾವಧಿಗೆ ಬಾನ್ ಪುಟ್ಟನಗರಕ್ಕೆ ಆದ್ಯತೆ ನೀಡಿದರು.ಏಕೆಂದರೆ ಅದು ಅವರ ತವರುಪಟ್ಟಣಕ್ಕೆ ಹತ್ತಿರವಾಗಿತ್ತು, ಮತ್ತು ಇನ್ನೊಂದು ಕಾರಣಕ್ಕಾಗಿ ಕೂಡ; ಅನೇಕ ಇತರೆ,ಪ್ರಮುಖ ರಾಜಕಾರಣಿಗಳು ಫ್ರಾಂಕ್‌ಫರ್ಟ್ ಆಯ್ಕೆಯನ್ನು ವಿರೋಧಿಸಿದರು. ಏಕೆಂದರೆ ಜರ್ಮನಿಯ ದೊಡ್ಡ ನಗರಗಳಲ್ಲಿ ಒಂದಾದ ಹಾಗೂ ಹಳೆಯ ಜರ್ಮನ್ ಪ್ರಾಬಲ್ಯದ ಪವಿತ್ರ ರೋಮ್ ಸಾಮ್ರಾಜ್ಯದ ಮುಂಚಿನ ಕೇಂದ್ರವಾಗಿದ್ದ ಪ್ರಾಂಕ್‌ಫರ್ಟ್‌ನ್ನು ಜರ್ಮನಿಯ "ಕಾಯಂ" ರಾಜಧಾನಿಯಾಗಿ ಸ್ವೀಕರಿಸಬಹುದು ಹಾಗೂ ಈ ಮೂಲಕ ಪಶ್ಚಿಮ ಜರ್ಮನಿಯ ಜನರ ಮರುಏಕೀಕರಣಕ್ಕೆ ಬೆಂಬಲ ಹಾಗೂ ಸರ್ಕಾರವು ಬರ್ಲಿನ್‌ಗೆ ತರುವಾಯ ಹಿಂತಿರುಗುವುದು ದುರ್ಬಲಗೊಳ್ಳುತ್ತದೆಂಬ ಆತಂಕವು ಅವರಲ್ಲಿ ಉಂಟಾಗಿತ್ತು.
1970ರ ದಶಕದಲ್ಲಿ,ನಗರವು ಯುರೋಪಿನ ಅತ್ಯಂತ ದಕ್ಷ ಭೂಗರ್ಭ ಸಾರಿಗೆ ವ್ಯವಸ್ಥೆಯನ್ನು ಕಲ್ಪಿಸಿತು. ಈ ವ್ಯವಸ್ಥೆಯಲ್ಲಿ ಉಪನಗರ ರೈಲು ಸಂಚಾರ ವ್ಯವಸ್ಥೆ, ಹೊರ ಸಮುದಾಯಗಳನ್ನು ಮತ್ತು ನಗರಕೇಂದ್ರವನ್ನು ಮುಟ್ಟುವ ಸಾಮರ್ಥ್ಯವುಳ್ಳದ್ದು (S-ಬಾನ್),ಸಣ್ಣ ಬೋಗಿಗಳೊಂದಿಗೆ ಆಳವಾದ ಭೂಗರ್ಭದ ಹಗುರ ರೈಲು ವ್ಯವಸ್ಥೆ(U-ಬಾನ್) ಬೀದಿ ಹಳಿಗಳ ಮೇಲೆ ನೆಲದ ಮೇಲೆ ಸಂಚರಿಸುವ ಸಾಮರ್ಥ್ಯವನ್ನು ಕೂಡ ಹೊಂದಿದೆ.
ಯುದ್ಧದ ನಂತರದ ಅವಧಿಯಿಂದ ಫ್ರಾಂಕ್‌ಫರ್ಟ್ ಮತ್ತೊಮ್ಮೆ ಜರ್ಮನಿಯ ಆರ್ಥಿಕ ಮತ್ತು ಸಾರಿಗೆ ಕೇಂದ್ರವಾಗಿ ಹೊರಹೊಮ್ಮಿದೆ.
ಜನಸಂಖ್ಯೆ
ಅಂತಾರಾಷ್ಟ್ರೀಯ ವಾಣಿಜ್ಯದ ಪ್ರಮುಖ ಕೇಂದ್ರವಾದ ಫ್ರಾಂಕ್‌ಫರ್ಟ್ ಬಹುಸಂಸ್ಕೃತಿಯ ನಗರವಾಗಿದ್ದು, 180 ರಾಷ್ಟ್ರೀಯರಿಗೆ ತವರಾಗಿದೆ. ಜನಾಂಗೀಯ ಜರ್ಮನ್ ಬಹುಸಂಖ್ಯಾತರು ಸೇರಿದಂತೆ, ನಗರವು ಟರ್ಕಿ, ಆಲ್ಬೇನಿಯ, ಕ್ರೊವೇಶಿಯ, ಸರ್ಬಿಯ, ಮೆಕೆಡೋನಿಯ, ಬೋಸ್ನಿಯ ಮತ್ತು ಹರ್ಜೆಗೋವಿನ, ಭಾರತ, ಪಾಕಿಸ್ತಾನ, ಇಟಲಿ, ಸೊಮಾಲಿಯ, ಇಥಿಯೋಪಿಯ, ಎರಿಟ್ರಿಯ, ಸ್ಪೇನ್, ರಷ್ಯಾ, ಪೋಲೆಂಡ್, ಉತ್ತರ ಆಫ್ರಿಕ ರಾಷ್ಟ್ರಗಳು, ಇರಾನ್, ಮತ್ತು ಲೆಬನಾನ್ ನಿಂದ ಗಣನೀಯ ಗಾತ್ರದ ವಲಸೆ ಜನಸಂಖ್ಯೆಯನ್ನು ಹೊಂದಿದೆ. ಫ್ರಾಂಕ್‌ಫರ್ಟ್ ಪ್ರದೇಶವು ಯುರೋಪ್‍ನ ಎರಡನೇ ಅತೀದೊಡ್ಡ ಕೊರಿಯ ಸಮುದಾಯಕ್ಕೆ ಹಾಗೂ ಜರ್ಮನಿಯ ಅತೀದೊಡ್ಡ ಶ್ರೀಲಂಕಾ ತಮಿಳು ಸಮುದಾಯಕ್ಕೆ ತವರಾಗಿದೆ.
ಬಹುದೀರ್ಘಕಾಲದ ತನಕ ಫ್ರಾಂಕ್‌ಫರ್ಟ್ ಪ್ರೊಟೆಸ್ಟಂಟ್ ಪ್ರಾಬಲ್ಯದ ನಗರವಾಗಿತ್ತು. ಆದಾಗ್ಯೂ,19ನೇ ಶತಮಾನದ ಸಂದರ್ಭದಲ್ಲಿ ನಗರಕ್ಕೆ ಅಧಿಕ ಸಂಖ್ಯೆಯ ಕ್ಯಾಥೋಲಿಕರು ಆಗಮಿಸಿದರು. ಇಂದು ಸಣ್ಣ ಅಲ್ಪಸಂಖ್ಯಾತ ಪೌರರು ಕ್ಯಾಥೋಲಿಕ್ಕರಾಗಿದ್ದಾರೆ. ಜರ್ಮನಿಯ ಯಹೂದಿಗಳ ಕೇಂದ್ರೀಯ ಮಂಡಳಿ ಪ್ರಕಾರ,ಫ್ರಾಂಕ್‌ಫರ್ಟ್‌ನಲ್ಲಿ ಯಹೂದಿಮತದ ಜತೆ ಸಂಬಂಧ ಹೊಂದಿದ 7300 ಯಹೂದಿಗಳಿದ್ದು, ಜರ್ಮನಿಯ ಮೂರನೇ ದೊಡ್ಡ ಯಹೂದಿಗಳ ಸಮುದಾಯವಾಗಿದೆ. (ಬರ್ಲಿನ್ ಮತ್ತು ಮ್ಯೂನಿಚ್ ಹೊರತುಪಡಿಸಿ)
ಹವಾಮಾನ
ಫ್ರಾಂಕ್‌ಫರ್ಟ್ ಜರ್ಮನಿಯ ಬೆಚ್ಚಗಿನ ನಗರಗಳಲ್ಲಿ ಒಂದಾಗಿದೆ. ಇದು ಸಮಶೀತೋಷ್ಣ ಸಾಗರಪ್ರಭಾವದ ಹವಾಮಾನ ಹೊಂದಿದ್ದು, ತಂಪು ಚಳಿಗಾಲಗಳು ಮತ್ತು ಸೌಮ್ಯ ಬೇಸಿಗೆಕಾಲಗಳನ್ನು ಒಳಗೊಂಡಿದೆ. ಇದರ ಸರಾಸರಿ ವಾರ್ಷಿಕ ಉಷ್ಣಾಂಶ ಹಗಲಿನ ಸಮಯದಲ್ಲಿ 10.1 °C (50 °F): 14.4 °C (58 °F) ಹಾಗೂ ರಾತ್ರಿ ಸಮಯದಲ್ಲಿ 5.8 °C (42 °F)ಇರುತ್ತದೆ.
ಬೌಗೋಳಿಕ
thumb|left|ರೈನ್ ಮೇನ್ ಪ್ರದೇಶದ ಕೇಂದ್ರವಾಗಿ ಫ್ರಾಂಕ್‌ಫರ್ಟ್ thumb|left|ಫ್ರಾಂಕ್‌ಫರ್ಟ್ 16 ಆರ್ಟ್ಸ್‌ಬೆಜಿರ್ಕ್ (ಪ್ರದೇಶ ಜಿಲ್ಲೆಗಳು)
ಬೌಗೋಳಿಕ ಸ್ಥಾನ
ಜರ್ಮನಿಯ ನೈರುತ್ಯ ಭಾಗದಲ್ಲಿ ಮೇನ್ ನದಿಯ ಎರಡೂ ಬದಿಯಲ್ಲಿ ನಗರವು ಅಸ್ತಿತ್ವದಲ್ಲಿದೆ. ನಗರದ ದಕ್ಷಿಣ ಭಾಗವು ಫ್ರಾಂಕ್‌ಫರ್ಟ್ ಸಿಟಿ ಫಾರೆಸ್ಟ್(ಫ್ರಾಂಕ್‌ಫರ್ಟರ್ ಸ್ಟಾಡ್‌ವಾಲ್ಡ್ )ಹೊಂದಿದ್ದು, ನಗರದೊಳಕ್ಕಿರುವ ಜರ್ಮನಿಯ ಅತೀ ದೊಡ್ಡ ಅರಣ್ಯವಾಗಿದೆ. ಫ್ರಾಂಕ್‌ಫರ್ಟ್ ಕೇಂದ್ರೀಯ ಭಾಗವು ನದಿಯ ಉತ್ತರಭಾಗದಲ್ಲಿದೆ.
ನೆರೆಯ ಸಮುದಾಯಗಳು ಮತ್ತು ಪ್ರದೇಶಗಳು
ಫ್ರಾಂಕ್‌ಫರ್ಟ್‌ ಪಶ್ಚಿಮಕ್ಕೆ ಮೇನ್-ಟೌನಸ್-ಕ್ರೇಸ್ (ಹ್ಯಾಟರ್‌ಶೇಮ್ ಆಮ್ ಮೇನ್, ಕ್ರಿಫ್ಟೆಲ್, ಹೋಫೇಮ್ ಆಮ್ ಟೌನಸ್, ಕೆಲ್ಕೇಮ್ (ಟೌನಸ್), ಲೈಡರ್‌ಬ್ಯಾಕ್ ಆಮ್ ಟೌನಸ್, ಸಲ್ಜ್‌ಬ್ಯಾಕ್ (ಟೌನಸ್), ಸ್ಕವಾಲ್‌ಬ್ಯಾಕ್ ಆಮ್ ಟೌನಸ್ ಮತ್ತುಎಶ್ಚ್‌ಬಾರ್ನ್)ಎಲ್ಲೆಗಳಾಗಿವೆ; ವಾಯವ್ಯಕ್ಕೆ ಹಾಚ್ ಟೌನಸ್‌ಕ್ರೈಸ್ (ಸ್ಟೇನ್‌ಬಾಚ್ (ಟೌನಸ್), ಒಬೇರುರ್‌ಸೆಲ್ (ಟೌನಸ್), ಮತ್ತು ಬ್ಯಾಡ್ ಹಾಂಬರ್ಗ್); ಉತ್ತರಕ್ಕೆವೆಟ್ಟರಾಕ್ರೈಸ್ (ಕಾರ್ಬನ್ ಮತ್ತು ಬ್ಯಾಡ್ ವಿಲ್ಬೆಲ್); ಈಶಾನ್ಯಕ್ಕೆ ಮೇನ್-ಕಿಂಗಿಜ್-ಕ್ರೈಸ್ (ನೈಡರ್‌ಡೋರ್‌ಫೆಲ್ಡನ್ ಮತ್ತು ಮೈನ್ಟಾಲ್); ಆಗ್ನೇಯಕ್ಕೆ  ಅಫೆನ್‌ಬ್ಯಾಕ್‌ ಆಮ್ ಮೇನ್; ದಕ್ಷಿಣಕ್ಕೆ ಕ್ರೈಸ್ ಅಫೆನ್‌ಬ್ಯಾಕ್ (ನ್ಯೂ-ಐಸೆನ್‌ಬರ್ಗ್)ನಗರ ಮತ್ತು ನೈರುತ್ಯಕ್ಕೆ ಕ್ರೈಸ್ ಗ್ರಾಬ್-ಗೆರಾವ್ (ಮಾರ್‌ಫೆಲ್ಡನ್-ವಾಲ್‌ಡಾರ್ಫ್, ರಸೆಲ್‌ಶೇಮ್ ಮತ್ತು ಕೆಲ್‌ಸ್ಟರ್‌ಬ್ಯಾಕ್).
ನಗರ ವಿಭಾಗಗಳು ಮತ್ತು ಜಿಲ್ಲೆಗಳು
ನಗರವು 46 Stadtteile(ಸ್ಟಾಡ್‌ಟೈಲ್) ಅಥವಾ  Ortsteile (ಆರ್‌ಸ್ಟೈಲ್)ಗೆ ವಿಭಾಗವಾಗಿದೆ. ಅವು ಪುನಃ 118 Stadtbezirke (ಆಡಳಿತ ಘಟಕ)ಗಳಾಗಿ ವಿಭಾಗವಾಗಿವೆ. ಅತೀ ದೊಡ್ಡ ಆರ್‌ಸ್ಟೈಲ್ ಸಚ್‌ಸೆನ್‍‌ಹೌಸೆನ್-ಸಡ್. ಬಹುತೇಕ ಸ್ಟಾಡ್‌ಸ್ಟೇಲ್ ಸೇರ್ಪಡೆಯಾದ ಉಪನಗರಗಳು(ವೊರೊಟೆ  ), ಅಥವಾ ಮುಂಚಿನ ಪ್ರತ್ಯೇಕ ನಗರಗಳು, ಹಾಕಸ್ಟ್ ರೀತಿ. ಜರ್ಮನಿಯ ಏಕೀಕರಣದ ನಂತರ ಗ್ರಂಡರ್‌ಜೇಟ್(19ನೇ ಶತಮಾನದ ಆರ್ಥಿಕ ಹಂತ)ನಲ್ಲಿ ನಗರದ ಕ್ಷಿಪ್ರಗತಿಯ ಬೆಳವಣಿಗೆ ಸಂದರ್ಭದಲ್ಲಿ ನಾರ್ಡೆಂಡ್ ರೀತಿಯದು ಕೆಲವು ಹುಟ್ಟಿಕೊಂಡವು. ಉಳಿದವು ವಸಾಹತುಗಳಿಂದ ಸ್ಥಾಪಿತವಾದವು.ಅವು ಮುಂಚೆ ಡಾರ್ನ್‌ಬಸ್ಚ್ ಮುಂತಾದ ಇತರೆ ನಗರ ವಿಭಾಗಗಳಿಗೆ ಸೇರಿದ್ದವು.
46 ನಗರ ವಿಭಾಗಗಳು 16 ಪ್ರದೇಶ ಜಿಲ್ಲೆಗಳಲ್ಲಿ ಅಥವಾ ಆರ್ಟ್ಸ್‌ಬೆಜಿರ್ಕ್‌ ಗಳಲ್ಲಿ ಸೇರಿಹೋಗಿದೆ. ಪ್ರತಿಯೊಂದಕ್ಕೂ ಜಿಲ್ಲಾ ಸಮಿತಿ ಮತ್ತು ಅಧ್ಯಕ್ಷರು ಇರುತ್ತಾರೆ.
ಸಂಯೋಜನೆಯ ಇತಿಹಾಸ
19ನೇ ಶತಮಾನದ ಮಧ್ಯಭಾಗದವರೆಗೆ,ಫ್ರಾಂಕ್‌ಫರ್ಟ್ ನಗರಪ್ರದೇಶವು ಪ್ರಸಕ್ತದಿನದ ಆಲ್‌ಸ್ಟಾಡ್, ಇನೆನ್‌ಸ್ಟಾಡ್, ಬೆಹನೋಫ್‌ವೈರ್‌ಟೆಲ್, ಗಟ್ಲೆವ್‌ವೈರ್‌ಟೆಲ್, ಗಾಲಸ್, ವೆಸ್ಟೆಂಡ್, ನಾರ್ಡೆಂಡ್, ಆಸ್ಟೆಂಡ್, ರೇಡರ್‌ವಾಲ್ಡ್ ಮತ್ತುಸಾಚ್‌ಸೆನ್ ಹೌಸನ್ ನ Stadtteil'' e(ಸ್ಟಾಡ್‌ಸ್ಟೇಲ್)(ಉಪವಿಭಾಗ)ಗಳನ್ನುಒಳಗೊಂಡಿದ್ದವು. '' ಇಸವಿ 1877ರ ನಂತರ,ಮುಂಚಿನ ಅನೇಕ ಸ್ವತಂತ್ರ ಪ್ರದೇಶಗಳನ್ನು ನಗರಕ್ಕೆ ಸೇರಿಸಲಾಯಿತು.ನೋಡಿ ನಗರದ ಪ್ರಸಕ್ತ ಜಿಲ್ಲೆಗಳ ಪಟ್ಟಿ[[ಟೆಂಪ್ಲೇಟು:Suburbs of Frankfurt am Main|Suburbs of Frankfurt am Main]].
ಮುಖ್ಯ ಪ್ರೇಕ್ಷಣೀಯ ಸ್ಥಳಗಳು
thumb|right|ಸೇಂಟ್ ಬಾರ್ತೋಲಾಮಸ್' ಕೆಥೆಡ್ರಲ್. thumb|left|ರೋಮರ್, ರೋಮರ್‌ಬರ್ಗ್‌ನಲ್ಲಿರುವ ಟೌನ್‌ಹಾಲ್. thumb|right|ಸೇಂಟ್ ಪಾಲ್`ಸ್ ಚರ್ಚ್ thumb|left|ಆಲ್ಟೆ ಓಪರ್, ಹಳೆಯ ಒಪೆರಾ ಹೌಸ್, ಈಗ ಸಂಗೀತ ಗೋಷ್ಠಿಯ ಭವನ. thumb|right|ಸೇಂಟ್ ಕ್ಯಾಥರೈನ್`ಸ್ ಚರ್ಚ್ ಮತ್ತು ಹಾಪ್ಟ್‌ವಾಚ್ thumb|left|ಆರ್ಥಿಕ ಜಿಲ್ಲೆ(ಹಿಂದೆ) ಮತ್ತು ಹಾಪ್ಟ್‌ವಾಚ್ (ಮುಂದೆ).
ಸೇಂಟ್ ಬಾರ್ಥಲೋಮಿವ್ಸ್ ಕೆಥೆಡ್ರಲ್
ಬಾರ್ಥೊಲೊಮಿವ್`ಸ್ ಕೆಥೆಡ್ರಲ್(ಡಾಮ್ ಸಾಕ್ಟ್ ಬಾರ್ಥಲೊಮಾಸ್ ) ಗಾಥಿಕ್ ವಾಸ್ತುಶೈಲಿಯ ಕಟ್ಟಡವಾಗಿದ್ದು, ಮೆರೋವಿಂಗಿಯನ್ ಕಾಲದ ಮುಂಚಿನ ಚರ್ಚ್‌ನ ಅಡಿಪಾಯದ ಮೇಲೆ 14 ಮತ್ತು 15ನೇ ಶತಮಾನದಲ್ಲಿ ಕಟ್ಟಿಸಲಾಗಿದೆ. ಇದು ಫ್ರಾಂಕ್‌ಫರ್ಟ್‌ನ ಮುಖ್ಯ ಚರ್ಚ್. ಇಸವಿ 1356ರಿಂದೀಚೆಗೆ ಪವಿತ್ರ ರೋಮ್ ಸಾಮ್ರಾಜ್ಯದ ರಾಜರು ಈ ಚರ್ಚ್‌ನಲ್ಲಿ ಆಯ್ಕೆಯಾದರು ಹಾಗೂ 1562ರಿಂದ 1792ರವರೆಗೆ ರೋಮನ್-ಜರ್ಮನ್ ಚಕ್ರವರ್ತಿಗಳಿಗೆ ಇಲ್ಲಿ ಕಿರೀಟಧಾರಣೆಯಾಯಿತು.
18ನೇ ಶತಮಾನದಿಂದ,ಸೇಂಟ್ ಬಾರ್ಥಲೊಮಿವ್`ಸ್‌ಗೆ ಅದು ಬಿಷಪ್ ಸ್ಥಾನ ಎಂದೂ ಆಗಿರದಿದ್ದರೂ,ಜನರು "ಕೆಥೆಡ್ರಲ್" ಎಂದೇ ಕರೆಯುತ್ತಿದ್ದರು. ಇಸವಿ 1867ರಲ್ಲಿ ಕೆಥೆಡ್ರಲ್ ಅಗ್ನಿದುರಂತದಿಂದ ನಾಶವಾಯಿತು ಮತ್ತು ಪ್ರಸಕ್ತ ರೂಪದಲ್ಲಿ ಮರುನಿರ್ಮಾಣ ಮಾಡಲಾಯಿತು. ಕೆಥೆಡ್ರಲ್ ಎತ್ತರವು 95 ಮೀ.ಗಳಿಂದ ಕೂಡಿದೆ.
ಸೇಂಟ್ ಪಾಲ್ ಚರ್ಚ್
ಸೇಂಟ್ ಪಾಲ್`ಸ್ ಚರ್ಚ್(ಪಾಲ್‌ಸ್ಕಿರ್ಚ್ )ಅತ್ಯಂತ ರಾಜಕೀಯ ಸಂಕೇತದೊಂದಿಗೆ ರಾಷ್ಟ್ರೀಯ ಐತಿಹಾಸಿಕ ಸ್ಮಾರವಾಗಿದೆ. ಏಕೆಂದರೆ ಇದು 1848ರಲ್ಲಿ ಪ್ರಜಾಪ್ರಭುತ್ವ ರೀತಿಯಲ್ಲಿ ಆಯ್ಕೆಯಾದ ಪಾರ್ಲಿಮೆಂಟ್‌ನ ಸ್ಥಾನವಾಗಿದೆ. ಇದು 1789ರಲ್ಲಿ ಪ್ರೊಟೆಸ್ಟಂಟ್ ಚರ್ಚ್‌ ಆಗಿ ಸ್ಥಾಪಿತವಾಯಿತು. ಆದರೆ 1833ರವರೆಗೆ ಅದು ಪೂರ್ಣಗೊಂಡಿರಲಿಲ್ಲ. ಅದರ ಪ್ರಾಮುಖ್ಯತೆಯು ಫ್ರಾಂಕ್‌ಫರ್ಟ್ ಪಾರ್ಲಿಮೆಂಟ್ ಬೇರಿನಲ್ಲಿ ಅಡಗಿದೆ. ಪಾರ್ಲಿಮೆಂಟ್ ಏಕೀಕೃತ ಜರ್ಮನಿಗೆ ಸಂವಿಧಾನ ರೂಪಿಸುವುದಕ್ಕಾಗಿ 1848/49ರ ಕ್ರಾಂತಿಕಾರಿ ವರ್ಷಗಳಲ್ಲಿ ಚರ್ಚ್‌ನಲ್ಲಿ ಸಮಾವೇಶಗೊಂಡಿತ್ತು. ಆದರೆ ಈ ಪ್ರಯತ್ನವು ವಿಫಲವಾಯಿತು.ಏಕೆಂದರೆ ಪ್ರಶ್ಯಾ ಮತ್ತು ಆಸ್ಟ್ರಿಯದ ದೊರೆಗಳು ಅಧಿಕಾರ ಕಳೆದುಕೊಳ್ಳಲು ಇಷ್ಟಪಡಲಿಲ್ಲ.ಇಸವಿ 1849ರಲ್ಲಿ ಪ್ರಶ್ಯದ ಪಡೆಗಳು ಶಸ್ತ್ರಾಸ್ತ್ರಗಳ ಬಲದಿಂದ ಪ್ರಜಾಪ್ರಭುತ್ವ ಪ್ರಯೋಗ ಅಂತ್ಯಗೊಳಿಸಿದರು ಹಾಗೂ ಪಾರ್ಲಿಮೆಂಟ್ ವಿಸರ್ಜನೆಗೊಂಡಿತು. ನಂತರ,ಕಟ್ಟಡವನ್ನು ಚರ್ಚ್ ಸೇವೆಗೆ ಪುನಃ ಬಳಸಿಕೊಳ್ಳಲಾಯಿತು.
ಸೇಂಟ್ ಪಾಲ್ ಆಂಶಿಕವಾಗಿ ವಿಶ್ವ ಯುದ್ಧ IIರಲ್ಲಿ ನಾಶವಾಯಿತು. ವಿಶೇಷವಾಗಿ ಕಟ್ಟಡದ ಒಳಾವರಣ ನಾಶವಾಯಿತು. ಈಗ ಇದಕ್ಕೆ ಆಧುನಿಕ ರೂಪ ನೀಡಲಾಗಿದೆ. ಇದನ್ನು ತಕ್ಷಣವೇ ಮತ್ತು ಸಾಂಕೇತಿಕವಾಗಿ ಯುದ್ಧದ ನಂತರ ಮರುನಿರ್ಮಿಸಲಾಯಿತು; ಇಂದು ಇದನ್ನು ಧಾರ್ಮಿಕ ಸೇವೆಗಳಿಗೆ ಬಳಸುತ್ತಿಲ್ಲ, ಆದರೆ ಮುಖ್ಯವಾಗಿ ಪ್ರದರ್ಶನಗಳಿಗೆ ಮತ್ತು ಸಮಾರಂಭಗಳಿಗೆ ಬಳಸಲಾಗುತ್ತಿದೆ.
ಓಲ್ಡ್ ಒಪೇರಾ ಹೌಸ್
ಸಾರ್ವಜನಿಕ ಒತ್ತಡದಿಂದ,ಅದನ್ನು ಅಂತಿಮವಾಗಿ ಪೂರ್ಣ ಮರುನಿರ್ಮಾಣ ಮಾಡಲಾಯಿತು ಹಾಗೂ 1981ರಲ್ಲಿ ಪುನಾರಂಭಗೊಂಡಿತು. ಇಂದು ಅದು ಸಂಗೀತಗೋಷ್ಠಿಯ ಹಾಲ್ ರೀತಿ ಕಾರ್ಯನಿರ್ವಹಿಸುತ್ತಿದ್ದು,ಅಪೆರಾ(ಗೀತನಾಟಕ)ಗಳನ್ನು ಒಪೆರ್ ಫ್ರಾಂಕ್‌ಫರ್ಟ್‌ನಲ್ಲಿ ನಿರ್ವಹಿಸಲಾಗುತ್ತಿದೆ.
ಫ್ರಾಂಕ್‌ಫರ್ಟ್ ಒಪೆರಾ ಹೌಸ್
ಫ್ರಾಂಕ್‌ಫರ್ಟ್ ಒಪೆರಾ ಜರ್ಮನಿಯ ಪ್ರಮುಖ ಒಪೆರಾ ಕಂಪೆನಿಯಾಗಿದ್ದು, ಯುರೋಪ್‌ನ ಅತೀ ಪ್ರಮುಖ ಒಪೆರಾ ಹೌಸ್‌ಗಳಲ್ಲಿ ಒಂದಾಗಿದೆ. ಇದು ವರ್ಷದ ಒಪೆರಾ ಹೌಸ್ ಆಗಿ ಜರ್ಮನ್ ನಿಯತಕಾಲಿಕೆ ಒಪರ್ನ್‌ವೆಲ್ಟ್ 1995 ಮತ್ತು 2003ರಲ್ಲಿ ಆಯ್ಕೆಮಾಡಿತು.
ಸೇಂಟ್ ಕ್ಯಾಥರೀನ್ ಚರ್ಚ್
ಸೇಂಟ್ ಕ್ಯಾಥರೀನ್ ಚರ್ಚ್ ಫ್ರಾಂಕ್‌ಫರ್ಟ್‌ನ ದೊಡ್ಡ ಇವ್ಯಾಂಜೆಲಿಕಲ್(ಲುಧೆರಾನ್)ಚರ್ಚ್ ಎನಿಸಿದೆ. ಜೇಲ್ ಪ್ರವೇಶದ್ವಾರದಲ್ಲಿ ನಗರದ ಮಧ್ಯಭಾಗದಲ್ಲಿ ಈ ಚರ್ಚ್ ಸ್ಥಾಪಿತವಾಗಿದೆ.
ಹಾಪ್ಟ್‌ವಾಕ್
ಹಾಪ್ಟ್‌ವಾಕ್(ಮೇನ್ ವಾಚ್)ಬರೋಕ್ ಶೈಲಿಯ ಕಟ್ಟಡವಾಗಿದ್ದು,1730ರಲ್ಲಿ ನಿರ್ಮಿಸಲಾಗಿದ್ದು,ಅದನ್ನು ಮುಂಚೆ ಬಂಧೀಖಾನೆಯಾಗಿ ಬಳಸಲಾಗಿತ್ತು. ಸುತ್ತಲಿನ ಚೌಕ ಮತ್ತು ಅದರ ಕೆಳಗಿರುವ ಸಾರಿಗೆ ಕೇಂದ್ರದಿಂದಾಗಿ ಅದು ಆ ಹೆಸರು ಪಡೆದುಕೊಂಡಿದೆ. ನಗರದ ಮುಖ್ಯ ಚಿಲ್ಲರೆ ವ್ಯಾಪಾರದ ಬೀದಿ ಜೇಲ್‌ನ ಒಂದು ಬದಿಯಲ್ಲಿ ಇದು ಸ್ಥಾಪಿತವಾಗಿದೆ.
ಜೇಲ್
ಕ್ರಿಸ್‌ಮಸ್ ತಿಂಗಳಿನ ಮುಂಚಿನ ಸಂದರ್ಭದಲ್ಲಿ ವಿಸ್ತರಿತ ಪಾದಚಾರಿಗಳಿಗೆ ಮಾತ್ರ ವಲಯವು ಜರ್ಮನಿಯ ಐದನೇ ದೊಡ್ಡ ಕ್ರಿಸ್‌ಮಸ್ ಮಾರುಕಟ್ಟೆಯ ಆತಿಥ್ಯ ವಹಿಸುತ್ತದೆ.
ರೋಮರ್
ಸಿಟಿ ಹಾಲ್ ಹೆಸರು "ರೋಮನ್" ಎಂದರ್ಥ. ವಾಸ್ತವವಾಗಿ,ಶ್ರೀಮಂತ ವ್ಯಾಪಾರಿ ಕುಟುಂಬದಿಂದ 1405ರಲ್ಲಿ ನಗರ ಮಂಡಳಿಯು 9 ಮನೆಗಳನ್ನು ಸ್ವಾಧೀನಕ್ಕೆ ತೆಗೆದುಕೊಂಡಿತು. ಮಧ್ಯದ ಮನೆಯು ಪುರಭವನವಾಗಿ ಪರಿವರ್ತನೆಯಾಯಿತು ಹಾಗೂ ನಂತರ ನೆರೆಯ ಕಟ್ಟಡಗಳ ಜತೆ ಸಂಪರ್ಕಿಸಲಾಯಿತು. ಮೇಲಿನ ಮಹಡಿಯಲ್ಲಿ ಕೈಸರ್‌ಸಾಲ್ ("ಚಕ್ರವರ್ತಿ ಭವನ")ಇದ್ದು,ಅಲ್ಲಿ ಹೊಸದಾಗಿ ಕಿರೀಟಧಾರಿಯಾದ ಚಕ್ರವರ್ತಿಗಳು ಔತಣಕೂಟಗಳನ್ನು ಆಯೋಜಿಸುತ್ತಿದ್ದರು. ರೋಮರ್ ವಿಶ್ವಯುದ್ಧ II ರಲ್ಲಿ ಆಂಶಿಕವಾಗಿ ನಾಶವಾಯಿತು ಮತ್ತು ನಂತರ ಮರುನಿರ್ಮಿಸಲಾಯಿತು. ಇದು ರೋಮರ್‌ಬರ್ಗ್ (ಸಿಟಿ ಹಾಲ್ ಚೌಕ)ದಲ್ಲಿ ನೆಲೆ ಹೊಂದಿದೆ.
ಗಗನಚುಂಬಿಗಳು
ಬಾನ್ ಮಾತ್ರ ಒಂದು ಕಟ್ಟಡವನ್ನು ಹೊಂದಿದೆ.(ಪೋಸ್ಟ್ ಟವರ್,163 ಮೀ .)150 mಕ್ಕಿಂತ ಹೆಚ್ಚು. ಫ್ರಾಂಕ್‌ಫರ್ಟ್‌ನ ಬಹುತೇಕ ಗಗನಚುಂಬಿಗಳು ಬ್ಯಾಂಕನ್‌ವೈರ್ಟಲ್(ಆರ್ಥಿಕ ಜಿಲ್ಲೆ)ಎಂದು ಹೆಸರಾದ ನಗರ ಕೇಂದ್ರದ ಪಶ್ಚಿಮ ಭಾಗದಲ್ಲಿ ನೆಲೆ ಹೊಂದಿವೆ. ಫ್ರಾಂಕ್‌ಫರ್ಟ್‌ನ ಅತೀ ಎತ್ತರದ ಗಗನಚುಂಬಿ ಕಟ್ಟಡಗಳು:
ಸಂಸ್ಕೃತಿ
thumb|left|2005ರಲ್ಲಿ ದಿ ಮ್ಯೂಸಿಯಂಸ್ಯುಫೆರ್‌ಪೆಸ್ಟ್
ಉತ್ಸವಗಳು
thumb|left| 2002ರಲ್ಲಿ ವಾಲ್ಡ್‌ಚೆಸ್ಟಾಗ್ ನಗರದಲ್ಲಿ ಪ್ರಮುಖ ಉತ್ಸವಮ್ಯೂಸಿಯಂಸುಫರ್‌ಫೆಸ್ಟ್ (ಮ್ಯೂಸಿಯಮ್ಸ್ ರಿವರ್‌ಬ್ಯಾಂಕ್ ಫೆಸ್ಟಿವಲ್ ). ಇದು ಜರ್ಮನಿಯ ಅತೀ ದೊಡ್ಡ ಉತ್ಸವಗಳಲ್ಲಿ ಒಂದಾಗಿದ್ದು, 3 ದಿನಗಳ ಅವಧಿಯಲ್ಲಿ 3 ದಶಲಕ್ಷಕ್ಕೂ ಹೆಚ್ಚು ಮಂದಿ ಪ್ರವಾಸಿಗರನ್ನು ಆಕರ್ಷಿಸುತ್ತದೆ. ನಗರಕೇಂದ್ರದಲ್ಲಿ ಮೇನ್ ನದಿದಂಡೆಯ ಎರಡೂ ಕಡೆಗಳಲ್ಲಿ ಆಗಸ್ಟ್ ಕೊನೆಯಲ್ಲಿ ಇದು ಪ್ರತಿ ವರ್ಷ ನಡೆಯುತ್ತದೆ. 20ಕ್ಕೂ ಹೆಚ್ಚು ಮ್ಯೂಸಿಯಂಗಳು ಅಲ್ಲಿ ನೆಲೆಹೊಂದಿದ್ದು,ರಾತ್ರಿ ಬಹುಹೊತ್ತಿನವರೆಗೆ ತೆರೆದಿರುತ್ತದೆ. ಇದಿಷ್ಟೇ ಅಲ್ಲದೇ,ಲೈವ್ ಬ್ಯಾಂಡ್‌ಗಳು,ನೃತ್ಯ ಪ್ರದರ್ಶನಗಳ ವಿಶೇಷ ಆಕರ್ಷಣೆಗಳು ಹಾಗೂ ಕರಕುಶಲಕಲೆಗಳು,ಆಭರಣ, ಉಡುಪುಗಳು ಮತ್ತು ವಿಶ್ವದ ಎಲ್ಲ ಕಡೆಯ ಆಹಾರಗಳ ಅನೇಕ ಅಂಗಡಿಗಳಿವೆ. ರಂಜನೀಯ ಬಾಣಬಿರುಸುಗಳ ಪ್ರದರ್ಶನದೊಂದಿಗೆ ಅದು ಮುಕ್ತಾಯಗೊಳ್ಳುತ್ತದೆ.
ಫ್ರಾಂಕ್‌ಫರ್ಟ್‌ನ ಪ್ರಾಚೀನ ಜನಪದ ಉತ್ಸವಡಿಪ್ಪೆಮೆಸ್ (ಜೇಡಿಪಾತ್ರೆಗಳ ಉತ್ಸವ ) ಇದು ವರ್ಷಕ್ಕೆ ಎರಡು ಬಾರಿ ಈಸ್ಟರ್ ಸಂದರ್ಭದಲ್ಲಿ ಆಚರಿಸಲಾಗುತ್ತದೆ. ನಗರದ ಪೂರ್ವ ಭಾಗದಲ್ಲಿ ಸೆಪ್ಟೆಂಬರ್ ಅಂತ್ಯದಲ್ಲಿ ಆಚರಿಸಲಾಗುತ್ತದೆ. ಮೊದಲಬಾರಿಗೆ 14ನೇ ಶತಮಾನದಲ್ಲಿ ವಾರ್ಷಿಕ ಮಾರುಕಟ್ಟೆ ಸ್ಥಳವೆಂದು ಹೆಸರಾಗಿದ್ದ ಇದು ಈಗ ಮನರಂಜನೆ ಉದ್ಯಾನವಾಗಿದೆ. "ಡಿಪ್ಪೆ"ಪ್ರಾದೇಶಿಕ ಹೆಸೈನ್ ಉಚ್ಚಾರಣೆಯಾಗಿದ್ದು, ಪದದ ಅರ್ಥ ಮಡಕೆ ಅಥವಾ ಜಾಡಿ,ಬಹುತೇಕ ಇತರೆ ಜರ್ಮನ್ ಪ್ರದೇಶಗಳಲ್ಲಿ ಇದು ಅರ್ಥವಾಗುವುದಿಲ್ಲ. ಮೂಲ ಉದ್ದೇಶದಿಂದ ಉತ್ಸವದ ಹೆಸರು ಹುಟ್ಟಿಕೊಂಡಿದ್ದು,ಮೇಳವಾಗಿದ್ದಾಗ,ಸಾಂಪ್ರದಾಯಿಕ ಕರಕುಶಲತೆಯಿಂದ ತಯಾರಿಸಿದ ಜಾಡಿಗಳು,ಮಡಕೆಗಳು ಮತ್ತು ಇತರೆ ಜೇಡಿಪಾತ್ರೆಗಳನ್ನು ಮಾರಾಟಕ್ಕೆ ಇಡಲಾಗಿದ್ದ ಮೇಳವಾಗಿತ್ತು).
ಫ್ರಾಂಕ್‌ಫರ್ಟ್ ವಾಲ್ಡ್‌ಚೆಸ್ಟಾಗ್ (ವುಡ್ಸ್ ಡೇ )ಹಾಸ್ಯಮಯವಾಗಿ ಪ್ರಾದೇಶಿಕ ರಜಾದಿನವೆಂದು ಹೆಸರಾಗಿತ್ತು. ಏಕೆಂದರೆ 1990ರ ದಶಕದವರೆಗೆ ಆ ದಿನ ಫ್ರಾಂಕ್‌ಫರ್ಟ್ ಅಂಗಡಿಗಳು ಮುಚ್ಚುವುದು ಸಾಮಾನ್ಯವಾಗಿತ್ತು. ಈ ಹೆಸರಿನ ನಡುವೆಯೂ,ಉತ್ಸವವು ವಾಸ್ತವ ವಾಲ್ಡ್‌ಚೆಸ್ಟಾಗ್ ಮಂಗಳವಾರವಿದ್ದರೂ,ಪೆಂಟೆಕೋಸ್ಟ್ ನಂತರ ನಾಲ್ಕುದಿನಗಳ ಕಾಲ ಉತ್ಸವ ನಡೆಯುತ್ತದೆ. ಈ ಉತ್ಸವದ ವಿಶೇಷವೆಂದರೆ ಅದರ ಸ್ಥಳವು ಫ್ರಾಂಕ್‌ಫರ್ಟ್ ಸಿಟಿ ಅರಣ್ಯವಾಗಿರುವುದು.ಇದು ನೈಡೆರಾಡ್ ನಗರಕೇಂದ್ರದ ದಕ್ಷಿಣಕ್ಕಿದೆ.
ವೋಲ್ಕನ್‌ಕ್ರೇಜ್ಡರ್ ಉತ್ಸವ (ಗಗನಚುಂಬಿ ಉತ್ಸವ )ಜರ್ಮನಿಯಲ್ಲಿ ವಿಶಿಷ್ಠವಾಗಿದೆ. ಇದು ಅನಿಯಮಿತವಾಗಿ ನಡೆಯುತ್ತದೆ,ಕಳೆದ ಬಾರಿ ಮೇ 2007ರಲ್ಲಿ ಈ ಉತ್ಸವ ನಡೆದಿತ್ತು. ಎರಡು ದಿನಗಳವರೆಗೆ ಫ್ರಾಂಕ್‌ಪರ್ಟ್ ಪೇಟೆಯ ಗಗನಚುಂಬಿಗಳು ಸಾರ್ವಜನಿಕರ ವೀಕ್ಷಣೆಗೆ ಮುಕ್ತವಾಗಿರುತ್ತದೆ. ಮೇನ್‌ಟವರ್ ವೀಕ್ಷಣಾ ಡೆಕ್ ಹೊರತುಪಡಿಸಿ ಸಾಮಾನ್ಯವಾಗಿ ಹೀಗೆ ತೆರೆದಿರುವುದಿಲ್ಲ. ಸುಮಾರು 1 .2 ದಶಲಕ್ಷ ಪ್ರವಾಸಿಗಳು ನಗರವನ್ನು ಎತ್ತರದ ಸ್ಥಳದಿಂದ ನೋಡುವ ಅವಕಾಶವನ್ನು ಬಳಸಿಕೊಳ್ಳುತ್ತಾರೆ. ಸ್ಕೈ-ಡೈವರ್ಸ್, ಬೇಸ್ ಜಂಪರ್ಸ್, ಬಾಣಬಿರುಸುಗಳು ಮತ್ತು ಲೇಸರ್ ಪ್ರದರ್ಶನಗಳು ಇತರೆ ಆಕರ್ಷಣೆಗಳಾಗಿವೆ. ಮುಂದಿನ ಉತ್ಸವವು 2010ಕ್ಕಿಂತ ಮುಂಚೆ ನಡೆಯುವುದಿಲ್ಲ.
ಸೌಂಡ್ ಆಫ್ ಫ್ರಾಂಕ್‌ಫರ್ಟ್ ಸಂಗೀತ ಉತ್ಸವವಾಗಿದ್ದು,ನಗರ ಕೇಂದ್ರದಲ್ಲಿ ನಡೆಯುತ್ತದೆ. ಇದು 1994ರಿಂದ 2004ರವರೆಗೆ ನಿಯಮಿತವಾಗಿ ನಡೆಯಿತು. ವಿವಿಧ ಕಲಾವಿದರು ಮತ್ತು ಬ್ಯಾಂಡ್ ತಂಡಗಳು ಹೊರಾಂಗಣದಲ್ಲಿ ಪ್ರದರ್ಶನ ನೀಡುತ್ತಾರೆ ಮತ್ತು ಜೇಲ್ ಸುತ್ತ ಮುಖ್ಯವಾಗಿ ಸ್ಥಾಪಿಸಲಾಗಿರುವ 8 ವೇದಿಕೆಗಳಲ್ಲಿ ಉಚಿತ ಸಂಗೀತ ಗೋಷ್ಠಿಗಳಲ್ಲಿ ಪ್ರದರ್ಶನ ನೀಡುತ್ತಾರೆ. ವಿವಿಧ ರೀತಿಯ ಸಂಗೀತ(ರಾಕ್,ಲ್ಯಾಟಿನೊ, ಹೌಸ್,ಆಲ್ಟರ್ನೇಟಿವ್ ಮತ್ತು ಪಾಪ್)ಪ್ರತಿ ವರ್ಷ 500,000 ಪ್ರವಾಸಿಗರನ್ನು ಆಕರ್ಷಿಸುತ್ತದೆ.
ವಸ್ತು ಸಂಗ್ರಹಾಲಯಗಳು
thumb|ದಿ ಸ್ಟೇಡಲ್ thumb|ಸೆಂಕೆನ್‌ಬರ್ಗ್ ವಸ್ತುಸಂಗ್ರಹಾಲಯ thumb|ಸ್ಕಿರಿನ್ ಕಲಾ ಗ್ಯಾಲರಿ ಮೇಲ್ಬಾಗದ ನೋಟ
ಫ್ರಾಂಕ್‌ಫರ್ಟ್ ಬಹುತೇಕ ವಸ್ತುಸಂಗ್ರಹಾಲಯಗಳು ಮೇನ್ ನದಿಯ ಎರಡೂ ಕಡೆ,ಸಾಚ್‌ಸೆನ್‌ಹೌಸನ್(ದಕ್ಷಿಣದ ಕಡೆ)ಮತ್ತು ನಗರಕೇಂದ್ರದ ಹಳೆಯ ಭಾಗ(ಉತ್ತರದ ಕಡೆ)ನೆಲೆ ಹೊಂದಿವೆ. ಆದ್ದರಿಂದ ಈ ಪ್ರದೇಶವು ಮ್ಯೂಸಿಯಂಸಫರ್(ವಸ್ತುಸಂಗ್ರಹಾಲಯಗಳ ನದಿದಂಡೆ )ಎಂದು ಚಿರಪರಿಚಿತವಾಗಿದೆ.
ಐಸರ್‌ನರ್ ಸ್ಟೆಗ್ ಮತ್ತು ಫ್ರೈಡನ್ಸ್‌ಬ್ರೂಕ್ ನಡುವೆ ದಕ್ಷಿಣ ಭಾಗದಲ್ಲಿ 13 ವಸ್ತುಸಂಗ್ರಹಾಲಯಗಳಿವೆ.
ಸ್ವಯಂ ಸ್ಕೌಮೈನ್‌ಕಾಯ್ ಬೀದಿಯು ಫ್ರಾಂಕ್‌ಫರ್ಟ್‌ನ ದೊಡ್ಡ ಫ್ಲೀ ಮಾರುಕಟ್ಟೆ(ಹಳೆಯ ವಸ್ತುಗಳ ಮಾರುಕಟ್ಟೆ)ಗಾಗಿ,ಶನಿವಾರಗಳಂದು ವಾಹನಗಳಿಗೆ ಆಂಶಿಕವಾಗಿ ಮುಚ್ಚಲಾಗುತ್ತದೆ.
ಉತ್ತರದ ಕಡೆ ಎರಡು ವಸ್ತುಸಂಗ್ರಹಾಲಯಗಳಿವೆ:
ನದಿ ದಂಡೆಯಲ್ಲಿ ನೇರವಾಗಿ ಉಪಸ್ಥಿತವಿರದ ವಸ್ತುಸಂಗ್ರಹಾಲಯಗಳು:
ಇನ್ನೊಂದು ಮುಖ್ಯ ವಸ್ತುಸಂಗ್ರಹಾಲಯವು ವೆಸ್ಟೆಂಡ್ ಪ್ರದೇಶದಲ್ಲಿದೆ :
thumb|ಬೆತ್‌ಮ್ಯಾಂಚನ್
ನೃತ್ಯ ಸಂಗೀತ
ಟ್ರಾನ್ಸ್ ಸಂಗೀತ(ಎಲೆಕ್ಟ್ರಾನಿಕ್ ನೃತ್ಯ ಸಂಗೀತ)ದ ಬೇರುಗಳನ್ನು ಜರ್ಮನಿಯಲ್ಲಿ ವಿಶೇಷವಾಗಿ ಫ್ರಾಂಕ್‌ಫರ್ಟ್‌ನಲ್ಲಿ ಹುಡುಕಬಹುದು. 1990ರ ದಶಕದ ಪೂರ್ವದಲ್ಲಿ,ಸ್ಥಳೀಯ DJಗಳಾದ ಸ್ವೆನ್ ವಾತ್ ಮತ್ತು DJ DAG(ಡ್ಯಾನ್ಸ್ 2 ಟ್ರಾನ್ಸ್)ಮುಂತಾದವರು ಕರ್ಕಶ ಧ್ವನಿಯ,ಗಾಢ ಶೈಲಿಯ ಆಸಿಡ್ ಹೌಸ್ ಸಂಗೀತ ನುಡಿಸಿದರು.ಅದು ಮುಂದಿನ ದಶಕದಲ್ಲಿ ವಿಶ್ವಾದ್ಯಂತ ಅಪಾರ ಜನಪ್ರಿಯತೆ ಗಳಿಸಿತು. ಪೂರ್ವದ ಟ್ರಾನ್ಸ್ ಮ್ಯೂಸಿಕ್‌ ಸೌಂಡ್‌ನ ಮುಖ್ಯಸ್ಥಳಗಳಲ್ಲಿ ಒಂದು ನಗರದ ಒಮೆನ್ ರಾತ್ರಿಕ್ಲಬ್. ಇದರ ಪ್ರಕಾರವಾಗಿ,ಮುಂಚಿನ ಅತ್ಯಂತ ಪ್ರಭಾವಿ ಟ್ರಾನ್ಸ್ ಸಂಗೀತ ಪ್ರದರ್ಶನಗಳಾದಜಾಮ್ ಅಂಡ್ ಸ್ಪೂನ್,ಡ್ಯಾನ್ಸ್ 2 ಟ್ರಾನ್ಸ್,ಆಲಿವರ್ ಲೈಬ್ ಮತ್ತು ಹಾರ್ಡ್‌ಫ್ಲೂರ್ ಮತ್ತು ಧ್ವನಿಮುದ್ರಿತ ಏಕಗೀತೆಗಳಾದ ಹಾರ್ಟ್‌ಹೌಸ್ ಮತ್ತು ಐ ಕ್ಯೂ 1990ರ ದಶಕದಲ್ಲಿ ನಗರದಲ್ಲಿ ನೆಲೆ ಹೊಂದಿತ್ತು.
ಸಾರಿಗೆ
thumb|left|ಫ್ರಾಂಕ್‌ಫರ್ಟ್ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣ thumb|left|ಜೇಲ್,ಫ್ರಾಂಕ್‌ಫರ್ಟ್‌ನ ಮುಖ್ಯ ಶಾಪಿಂಗ್ ಬೀದಿ thumb|left|ಫ್ರಾಂಕ್‌ಫರ್ಟ್ ಹಾಪ್ಟ್‌ಬಹನೋಪ್ (ಕೇಂದ್ರೀಯ ನಿಲ್ದಾಣ) thumb thumb|left|ನಗರಕೇಂದ್ರದ ಅಡಿಯ S-ಬಾನ್ ಸುರಂಗಮಾರ್ಗ ವಿಭಾಗ thumb|left|ಹಾಪ್ಟ್‌ವಾಚ್‌ನಲ್ಲಿ U-ಬಾನ್ thumb|left|Tram at ಫ್ರಾಂಕ್‌ಫರ್ಟ್ ದಕ್ಷಿಣ ನಿಲ್ದಾಣದಲ್ಲಿ ಟ್ರಾಮ್
ವಿಮಾನ ನಿಲ್ದಾಣಗಳು
ನಗರಕ್ಕೆ ವಿಶ್ವದಾದ್ಯಂತ ಫ್ರಾಂಕ್‌ಫರ್ಟ್ ವಿಮಾನನಿಲ್ದಾಣದ(ಫ್ಲಗಾಫೆನ್ ಫ್ರಾಂಕ್‌ಫರ್ಟ್ ಆಮ್ ಮೈನ್ ) ಮೂಲಕ ಸಂಪರ್ಕ ಕಲ್ಪಿಸಲಾಗಿದ್ದು, ಅದು 12 km ನಗರ ಕೇಂದ್ರದಲ್ಲಿ ಸ್ಥಾಪಿತವಾಗಿದೆ. ವಿಮಾನನಿಲ್ದಾಣವು ಮೂರು ರನ್‌ವೇಗಳನ್ನು ಒಳಗೊಂಡಿದ್ದು, 265 ತಡೆರಹಿತ ಸ್ಥಳಗಳಿಗೆ ಸೇವೆಸಲ್ಲಿಸುತ್ತದೆ. ಇದು ವಿಶ್ವದ ಉನ್ನತ 10 ವಿಮಾನನಿಲ್ದಾಣಗಳ ಪೈಕಿ ಸ್ಥಾನ ಪಡೆದಿದೆ ಮತ್ತು ಯುರೋಪ್‌ನಲ್ಲಿ ಅತೀ ದೊಡ್ಡ ಸರಕುಸಾಗಣೆ ವಿಮಾನನಿಲ್ದಾಣ. ವಿಮಾನನಿಲ್ದಾಣವು ಏರ್ ಇಂಡಿಯ, ಕಾಂಡರ್ ಮತ್ತು ಲುಫ್ತಾನ್ಸಾದ ಜರ್ಮನ್ ಫ್ಲಾಗ್‌ಕ್ಯಾರಿಯರ್‌ನ ಮುಖ್ಯ ಚಟುವಟಿಕೆಯ ಕೇಂದ್ರವಾಗಿದೆ. ಒಟ್ಟು ಪ್ರಯಾಣಿಕರು ಅಥವಾ ವಿಮಾನಹಾರಾಟಗಳ ಬಳಕೆಗೆ ಸಂಬಂಧಿಸಿದಂತೆ,ಲಂಡನ್ ಹೀಥ್ರೋ ವಿಮಾನನಿಲ್ದಾಣ ಮತ್ತು ಪ್ಯಾರಿಸ್ ಚಾರ್ಲ್ಸ್ ಡಿ ಗಾಲೆ ವಿಮಾನನಿಲ್ದಾಣದ ಜತೆ ಯುರೋಪ್‌ನಲ್ಲಿ ಎರಡನೇ ಅಥವಾ ಮೂರನೇ ಅತ್ಯಂತ ಚಟುವಟಿಕೆಯ ನಿಲ್ದಾಣವಾಗಿ ಸ್ಥಾನ ಪಡೆದಿದೆ. ಫ್ರಾಂಕ್‌ಫರ್ಟ್ ವಿಮಾನನಿಲ್ದಾಣದಲ್ಲಿ ಪ್ರಯಾಣಿಕರ ಸಂಚಾರವು 2009ರಲ್ಲಿ 50 .9ದಶಲಕ್ಷವಿತ್ತು. ವಿಮಾನನಿಲ್ದಾಣವನ್ನು ಕಾರ್ ಅಥವಾ ಬಸ್ಸಿನಲ್ಲಿ ತಲುಪಬಹುದು ಹಾಗೂ ಅದಕ್ಕೆ ಎರಡು ರೈಲು ನಿಲ್ದಾಣಗಳಿವೆ, ಒಂದು ಪ್ರಾದೇಶಿಕ ಸಂಚಾರಕ್ಕೆ ಹಾಗೂ ಇನ್ನೊಂದು ದೂರದ ಸಂಚಾರಕ್ಕಾಗಿ. ಪ್ರಾದೇಶಿಕ ಸಂಚಾರ ನಿಲ್ದಾಣದಿಂದ ನಿರ್ಗಮಿಸುವ S-ಬಾನ್ ಲೈನ್ಸ್ S8 ಮತ್ತು S9 (ಮಾರ್ಗ ಪ್ರಾಂಕ್‌ಫರ್ಟ್(ಮೇನ್) Hbf ",ಆಫೆನ್‌ಬ್ಯಾಕ್ ಓಸ್ಟ್ ಅಥವಾ "ಹಾನೌ") ಕೇಂದ್ರ ನಿಲ್ದಾಣ ಮತ್ತು ಸಿಟಿ ಸೆಂಟರ್‌ಗೆ ತಲುಪಲು ವಿಮಾನನಿಲ್ದಾಣದಿಂದ 10 -15ನಿಮಿಷಗಳನ್ನು ತೆಗೆದುಕೊಳ್ಳುತ್ತದೆ. ದೂರದ ಸಂಚಾರ ನಿಲ್ದಾಣದಿಂದ ನಿರ್ಗಮಿಸುವ IC ಮತ್ತು ICE ವಿಮಾನಗಳು 10-15ನಿಮಿಷಗಳನ್ನು ತೆಗೆದುಕೊಳ್ಳುತ್ತದೆ.
ಫ್ರಾಂಕ್‌ಫರ್ಟ್ ಎಗಲ್ಸ್‌ಬ್ಯಾಕ್ ವಿಮಾನನಿಲ್ದಾಣವು ಚಟುವಟಿಕೆಯ ಸಾಮಾನ್ಯ ವಾಯುಯಾನ ವಿಮಾನನಿಲ್ದಾಣವಾಗಿದ್ದು, ಎಗಲ್ಸ್‌ಬ್ಯಾಕ್ ಪಟ್ಟಣದ ಬಳಿಯ ಫ್ರಾಂಕ್‌ಫರ್ಟ್ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣದ ಆಗ್ನೇಯದಲ್ಲಿ ಸ್ಥಾಪಿತವಾಗಿದೆ.
ರಸ್ತೆಗಳು
ಕೇಂದ್ರ ಫ್ರಾಂಕ್‌ಫರ್ಟ್ ಬೀದಿಗಳು ಸಾಮಾನ್ಯವಾಗಿ ದಟ್ಟಣೆಯ ಅವಧಿಯಲ್ಲಿ ಕಾರುಗಳಿಂದ ಕಿಕ್ಕಿರಿದು ತುಂಬಿರುತ್ತದೆ. ಕೆಲವು ಪ್ರದೇಶಗಳು, ವಿಶೇಷವಾಗಿ ಶಾಪಿಂಗ್ ಬೀದಿಗಳಾದ ಜೇಲ್ ಸುತ್ತಮುತ್ತ ಪಾದಚಾರಿಗಳಿಗೆ ಮಾತ್ರ ಮೀಸಲಾದ ಬೀದಿಗಳಾಗಿವೆ. ನಗರದಾದ್ಯಂತ ಅಸಂಖ್ಯಾತ ಕಾರ್ ಪಾರ್ಕ್‌ಗಳನ್ನು ಹೊಂದಿದೆ.
ಫ್ರಾಂಕ್‌ಫರ್ಟ್ ಜರ್ಮನ್ ಆಟೋಬ್ಯಾನ್ ವ್ಯವಸ್ಥೆಯ ಸಂಚಾರ ಕೇಂದ್ರವಾಗಿದೆ. ಫ್ರಾಂಕ್‌ಫರ್ಟ್ ಕ್ರೂಜ್ ಆಟೊಬಾನ್ ಇಂಟರ್‌ಚೇಂಜ್(ಹೆದ್ದಾರಿಗಳು ಕೂಡುವ) ವಿಮಾನನಿಲ್ದಾಣದ ಸಮೀಪವಿರುವ ಸ್ಥಳವಾಗಿದ್ದು,ಅಲ್ಲಿ ಆಟೊಬಾಹನೆನ್ A 3(ಕೊಲೊಗ್ನೆ-ವರ್ಜ್‌ಬರ್ಗ್)ಮತ್ತು A 5 (ಬೇಸಲ್-ಹಾನೋವರ್)ಸಂಧಿಸುತ್ತವೆ. ಅಂದಾಜು 320 ,000 ಕಾರುಗಳು ದಿನನಿತ್ಯ ಸಂಚರಿಸುತ್ತಿದ್ದು,ಯುರೋಪ್‌ನಲ್ಲಿ ಅತೀ ಹೆಚ್ಚು ಬಳಕೆಯಾಗುವ ಇಂಟರ್‌ಚೇಂಜ್ ಎನಿಸಿದೆ. A 66 ಫ್ರಾಂಕ್‌ಫರ್ಟ್‌ನ್ನು ವೈಸ್‌ಬಾಡೆನ್ ಪಶ್ಚಿಮದಲ್ಲಿ ಸಂಪರ್ಕಿಸುತ್ತದೆ ಮತ್ತು ಪೂರ್ವದಲ್ಲಿ ಫುಲ್ಡಾ ಸಂಪರ್ಕಿಸುತ್ತದೆ. A 661 ದಕ್ಷಿಣ (ಡಾರ್ಮ್‌ಸ್ಡಾಡ್‌)ನಲ್ಲಿ ಆರಂಭವಾಗುತ್ತದೆ, ಫ್ರಾಂಕ್‌ಫರ್ಟ್ ಪೂರ್ವಭಾಗದಲ್ಲಿ ಹಾದುಹೋಗುತ್ತದೆ ಹಾಗೂ ಉತ್ತರ (ಬ್ಯಾಡ್ ಹಾಂಬರ್ಗ್‌)ನಲ್ಲಿ ಅಂತ್ಯಗೊಳ್ಳುತ್ತದೆ. A 648 ಫ್ರಾಂಕ್‌ಫರ್ಟ್ ಪಶ್ಚಿಮ ಭಾಗದಲ್ಲಿ ಅತ್ಯಂತ ಚಿಕ್ಕ ಆಟೊಬ್ಯಾನ್.
ರೈಲ್ವೆ ನಿಲ್ದಾಣಗಳು
ಪ್ಲಾಟ್‌ಫಾಂರಗಳ ಸಂಖ್ಯೆ ಮತ್ತು ರೈಲ್ವೆ ಸಂಚಾರದ ದೃಷ್ಟಿಯಿಂದ ಫ್ರಾಂಕ್‌ಫರ್ಟ್ ಹಾಪ್ಟ್‌ಬಹನೋಫ್ (ಅಥವಾ ಸಂಕ್ಷಿಪ್ತ Ffm Hbf )ಜರ್ಮನಿಯ ಅತೀ ದೊಡ್ಡ ರೈಲ್ವೆ ನಿಲ್ದಾಣವಾಗಿದೆ. ದಿನನಿತ್ಯದ ಪ್ರಯಾಣಿಕರ ಗಾತ್ರಕ್ಕೆ ಸಂಬಂಧಿಸಿದಂತೆ ಮೊದಲಿನ ಸ್ಥಾನ ಪಡೆದ ಹ್ಯಾಂಬರ್ಗ್ ಹಾಪ್ಟ್‌ಬಹನೋಫ್(450 ,000)ನಂತರ ಇದು ಮುಂಚೆನ್ ಹಾಪ್ಟ್‌ಬಹನಾಫ್(350 ,000 )ಜತೆ ಎರಡನೇ ಸ್ಥಾನ ಗಳಿಸಿದೆ. ಇದು ಗ್ಯಾಲಸ್ ಮತ್ತು ಬಹನೋಫ್ಸ್‌ವೈರ್ಟಲ್ ನಡುವೆ ಸ್ಥಾಪಿತವಾಗಿದ್ದು, ಟ್ರೇಡ್ ಫೇರ್ ಮತ್ತು ಆರ್ಥಿಕ ಜಿಲ್ಲೆ (ಬ್ಯಾಂಕನ್‌ವೈರ್ಟಲ್‌)ಯಿಂದ ಹೆಚ್ಚು ದೂರವಿಲ್ಲ. ಇದು ದೂರ ಪ್ರಯಾಣದ ರೈಲುಗಳು ICE ಮತ್ತು ಪ್ರಾದೇಶಿಕ ರೈಲುಗಳು(ಎಲ್ಲವೂ ರೈನ್-ಮೇನ್ S-ಬಾನ್)ಮಾರ್ಗಗಳು,ಎರಡು U-ಬಾನ್ ಮಾರ್ಗಗಳು, ಅನೇಕ ಟ್ರಾಮ್ ಮತ್ತು ಬಸ್ ಮಾರ್ಗಗಳು) ಮುಖ್ಯ ಕೇಂದ್ರವಾಗಿ ಸೇವೆ ಸಲ್ಲಿಸುತ್ತಿದೆ. ಸ್ಥಳೀಯ ರೈಲುಗಳು ಸಾರ್ವಜನಿಕ ಸಾರಿಗೆ ವ್ಯವಸ್ಥೆ ರೈನ್-ಮೈನ್-ವರ್ಕೆರ್ಸ್‌ವರ್‌ಬಂಡ್ (RMV )ಜತೆ ಒಂದಾಗಿದ್ದು,ವಿಶ್ವದಲ್ಲೇ ಎರಡನೇ ಅತೀ ದೊಡ್ಡ ಸಂಘಟಿತ ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯಾಗಿದೆ. ಬರ್ಲಿನ್ ಸಂಘಟಿತ ಸಾರ್ವಜನಿಕ ಸಾರಿಗೆ ವ್ಯವಸ್ಥೆ (VBB )ಮಾತ್ರ ಇದಕ್ಕಿಂತ ದೊಡ್ಡದಾಗಿದೆ.
ಫ್ರಾಂಕ್‌ಫರ್ಟ್ ಏರ್‌ಪೋರ್ಟ್ ದೂರ ಪ್ರಯಾಣದ ನಿಲ್ದಾಣವು ಫ್ರಾಂಕ್‌ಫರ್ಟ್ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣವನ್ನು ಮುಖ್ಯ ರೈಲು ಜಾಲದ ಜತೆ ಸಂಪರ್ಕಿಸಿದ್ದು, ಬಹುತೇಕ ICE ಸೇವೆಗಳು ಕೊಲೊಗ್ನೆ-ಫ್ರಾಂಕ್‌ಫರ್ಟ್ ಅತೀ ವೇಗದ ರೈಲು ಮಾರ್ಗವನ್ನು ಬಳಸಿಕೊಳ್ಳುತ್ತವೆ. ಇದು ವಿಮಾನನಿಲ್ದಾಣದಲ್ಲಿ ಎರಡು ರೈಲುನಿಲ್ದಾಣಗಳಲ್ಲಿ ಒಂದಾಗಿದೆ.ಇನ್ನೊಂದು ಸ್ಥಳೀಯ S-ಬಾನ್(ಮಾರ್ಗಗಳು S8 ಮತ್ತು S9)ಮತ್ತು ಫ್ರಾಂಕ್‌ಫರ್ಟ್ ಏರ್‌ಪೋರ್ಟ್ ರೀಜನಲ್ ಸ್ಟೇಷನ್ ಎಂದು ಕರೆಯುವ ಪ್ರಾದೇಶಿಕ ರೈಲುಗಳ ನಿಲ್ದಾಣವಾಗಿದೆ.
ನಗರ ಕೇಂದ್ರದಲ್ಲಿ ಎರಡು ಮುಖ್ಯ ನಿಲ್ದಾಣಗಳು ಹಾಪ್ಟ್‌ವಾಚ್ ಮತ್ತು ಕಾನ್ಸ್‌ಟೇಬಲರ್‌ವಾಚ್. ಎರಡೂ ಫ್ರಾಂಕ್‌ಫರ್ಟ್ ಅತ್ಯಂತ ಪ್ರಖ್ಯಾತ ಶಾಪಿಂಗ್ ಬೀದಿ ಜೈಲ್‌ನಲ್ಲಿ ಸ್ಥಾಪಿತವಾಗಿದೆ.
ಸಾರ್ವಜನಿಕ ಸಾರಿಗೆ
ನಗರವು ಎರಡು ಭೂಗರ್ಭ ರೈಲ್ವೆ ವ್ಯವಸ್ಥೆಗಳನ್ನು ಹೊಂದಿದೆ: U-ಬಾನ್ ಮತ್ತು S-ಬಾನ್,ಜತೆಗೆ ನೆಲದ ಮೇಲಿನ ಟ್ರಾಮ್ ಸಿಸ್ಟಮ್. U ಮತ್ತು S ಬಾನ್ ಬಗ್ಗೆ ಮಾಹಿತಿಯನ್ನು RMV website ನಲ್ಲಿ ಕಾಣಬಹುದು.
9 S-ಬಾನ್ ಮಾರ್ಗಗಳು ಫ್ರಾಂಕ್‌ಫರ್ಟ್‌ನ್ನು ರೈನ್ ಮೇನ್ ರೀಜನ್ ಜತೆ ಸಂಪರ್ಕಿಸುತ್ತದೆ. ಎಲ್ಲ ಮಾರ್ಗಗಳು ಹಗಲಿನಲ್ಲಿ 30 ನಿಮಿಷಗಳ ಅಂತರದಲ್ಲಿ ಸೇವೆಯನ್ನು ಪಡೆಯುತ್ತವೆ.ಆದರೆ ಬಹುತೇಕ ಹಾದಿಗಳು ಎರಡು ಮಾರ್ಗಗಳಿಂದ ಸೇವೆ ಪಡೆಯುವುದರಿಂದ 15 ನಿಮಿಷಗಳ ವೇಳಾಪಟ್ಟಿಯನ್ನು ನೀಡುತ್ತವೆ. ಮಾರ್ಗ S7ಹೊರತುಪಡಿಸಿ ಎಲ್ಲ ಮಾರ್ಗಗಳು,ಫ್ರಾಂಕ್‌ಫರ್ಟ್ ಸಿಟಿ ಸುರಂಗಮಾರ್ಗದಲ್ಲಿ ಹಾದುಹೋಗುತ್ತವೆ ಮತ್ತು ಆಸ್ಟೆನ್‌ಸ್ಟ್ರೇಬ್,ಕಾನ್ಸ್‌ಟೇಬಲ್‌ವಾಕ್,ಹಾಪ್ಟ್‌ವಾಕ್,ಟೌನ್‌ಸನ್‌ಲೇಗ್ ಮತ್ತು ಫ್ರಾಂಕ್‌ಫರ್ಟ್ ಕೇಂದ್ರ ನಿಲ್ದಾಣಗಳಿಗೆ ಸೇವೆ ನೀಡುತ್ತವೆ. ನಗರದಿಂದ ನಿರ್ಗಮಿಸುವಾಗ S-ಬಾನ್ ನೆಲದ ಮೇಲೆ ಸಂಚರಿಸುತ್ತದೆ. ಇದು ಫ್ರಾಂಕ್‌ಫರ್ಟ್ ವ್ಯಾಪಾರ ಮೇಳ(S3-S6),ವಿಮಾನನಿಲ್ದಾಣ(S8, S9 )ಸ್ಟೇಡಿಯಂ(S7-S9)ಮತ್ತು ಸಮೀಪದ ನಗರಗಳಾದ ವೈಸ್‌ಬ್ಯಾಡನ್, ಮೇನ್ಝ್, ಡಾರ್ಮ್‌ಸ್ಟಾಡ್, ರಸೆಲ್‌ಶೇಮ್, ಹಾನೌ, ಆಫೆನ್‌ಬ್ಯಾಕ್ ಆನ್ ಮೇನ್, ಬ್ಯಾಡ್ ಹಾಂಬರ್ಗ್, ಕ್ರಾನ್‌ಬರ್ಗ್ ಮತ್ತು ಹಾದಿಯಲ್ಲಿರುವ ಸಣ್ಣ ಪಟ್ಟಣಗಳಿಗೆ ಸಂಪರ್ಕ ಕಲ್ಪಿಸುತ್ತದೆ.
U-ಬಾನ್ ನಗರ ಕೇಂದ್ರಕ್ಕೆ ಮತ್ತು ಕೆಲವು ದೊಡ್ಡ ಉಪನಗರಗಳಿಗೆ ಸೇವೆ ಸಲ್ಲಿಸುವ ಏಳು ಮಾರ್ಗಗಳನ್ನು ಹೊಂದಿದೆ. ಮಾರ್ಗದ ಮೇಲೆ ಓಡುವ ರೈಲುಗಳು ವಾಸ್ತವವಾಗಿ ಲೈಟ್‌ರೈಲ್‌ಗಳು.ಅನೇಕ ಮಾರ್ಗಗಳು ನಗರ ಕೇಂದ್ರದಿಂದ ಆಚೆಗಿನ ಸುರಂಗಮಾರ್ಗದಲ್ಲಿ ಹಾದುಹೋಗುವ ಬದಲಿಗೆ ಬೀದಿಯ ಮಧ್ಯದಲ್ಲಿ ಹಳಿಯ ಮೇಲೆ ಹಾದುಹೋಗುತ್ತವೆ. ಕನಿಷ್ಠ ಸೇವಾ ವಿರಾಮವು 2.5 ನಿಮಿಷಗಳಾಗಿದ್ದು, ಆದರೂ ಸಾಮಾನ್ಯ ವಾಡಿಕೆಯಲ್ಲಿ ಪ್ರತಿಯೊಂದು ಮಾರ್ಗದಲ್ಲಿ 7.5ರಿಂದ 10 ನಿಮಿಷಗಳ ಅಂತರದಲ್ಲಿ ಸಂಚರಿಸುತ್ತವೆ.ಇದು ಒಟ್ಟು ಸೇರಿ ಒಂದು ಮಾರ್ಗಕ್ಕಿಂತ ಹೆಚ್ಚಾಗಿರುವ ನಗರ ಕೇಂದ್ರ ವಿಭಾಗಗಳಲ್ಲಿ 3-5 ನಿಮಿಷಗಳ ಅಂತರದಲ್ಲಿ ಸೇವೆ ನೀಡುತ್ತವೆ.
ಫ್ರಾಂಕ್‌ಫರ್ಟ್ 9 ಟ್ರಾಮ್ ಮಾರ್ಗಗಳನ್ನು ಒಳಗೊಂಡಿದೆ.,ಸಾಮಾನ್ಯವಾಗಿ ಟ್ರಾಮ್‌ಗಳು ಪ್ರತಿ 10 ನಿಮಿಷಗಳಿಗೆ ಒಮ್ಮೆ ಆಗಮಿಸುತ್ತವೆ. ಅನೇಕ ವಿಭಾಗಗಳು ಎರಡು ಮಾರ್ಗಗಳ ಸೇವೆ ಪಡೆಯುತ್ತವೆ.ದಟ್ಟಣೆಯ ಅವಧಿಯಲ್ಲಿ 5 ನಿಮಿಷದ ಅಂತರದಲ್ಲಿ ಸೇವೆ ನೀಡುತ್ತದೆ. ಟ್ರಾಮ್ ನೆಲದ ಮೇಲೆ ಮಾತ್ರ ಸಂಚರಿಸುತ್ತದೆ ಮತ್ತು U-ಬಾನ್ ಅಥವಾ S-ಬಾನ್‌ಗಿಂತ ಹೆಚ್ಚಿನ ನಿಲುಗಡೆಗಳಲ್ಲಿ ಸೇವೆ ಸಲ್ಲಿಸುತ್ತವೆ.
ಅನೇಕ ಸಂಖ್ಯೆಯ ಬಸ್ ಮಾರ್ಗಗಳು ಫ್ರಾಂಕ್‌ಫರ್ಟ್ ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯನ್ನು ಪೂರೈಸುತ್ತವೆ. ರಾತ್ರಿ ಸಂಚರಿಸುವ ಬಸ್‌ಗಳು ರಾತ್ರಿ 1:30 ರಿಂದ 3:30 ಗಂಟೆವರೆಗೆ U-ಬಾನ್ ಮತ್ತು ಟ್ರಾಮ್ ಸೇವೆಯ ಪ್ರಯಾಣಿಕರಿಗೆ ಸೇವೆ ಒದಗಿಸುತ್ತವೆ.
ಟ್ಯಾಕ್ಸಿಗಳು
ಟ್ಯಾಕ್ಸಿಗಳನ್ನು ಬಹುತೇಕ S-ಬಾನ್ ಅಥವಾ U-ಬಾನ್ ನಿಲ್ದಾಣಗಳಲ್ಲಿ ಮತ್ತು ಪ್ರಮುಖ ಚೌಕಗಳಲ್ಲಿ ಕಾಣಬಹುದು. ಟ್ಯಾಕ್ಸಿಯನ್ನು ಪಡೆಯುವ ಸಾಮಾನ್ಯ ವಿಧಾನವು ಟ್ಯಾಕ್ಸಿ ನಿರ್ವಾಹಕರಿಗೆ ಕರೆ ಮಾಡುವುದು ಅಥವಾ ಟ್ಯಾಕ್ಸಿ ಪಟ್ಟಿಯನ್ನು ಪರಿಶೀಲಿಸುವುದಾಗಿದೆ. ಆದಾಗ್ಯೂ, ನಿಯಮಬದ್ಧವಾಗಿರದಿದ್ದರೂ,ಬೀದಿಯಲ್ಲಿ ಟ್ಯಾಕ್ಸಿಯನ್ನು ನಿಲ್ಲಿಸಿ ಸೇವೆ ಪಡೆಯಬಹುದು.
ಬೈಸಿಕಲ್‌ಗಳು
ಡಾಯ್ಚಿ ಬಾನ್ ಸಾರ್ವಜನಿಕರಿಗೆ ಬೈಸಿಕಲ್‌ಗಳನ್ನು ಕೂಡ ಬಾಡಿಗೆಯಾಗಿ ನೀಡುತ್ತವೆ. ಅನೇಕ ಪ್ರಮುಖ ರಸ್ತೆಗಳು ಕೂಡುವ ಚೌಕಗಳಲ್ಲಿ ಮತ್ತು ರೈಲ್ವೆ ನಿಲ್ದಾಣಗಳಲ್ಲಿ ಅವುಗಳನ್ನು ನೋಡಬಹುದು. ಅವುಗಳನ್ನು €0.06/ನಿಮಿಷಕ್ಕೆ ಬಾಡಿಗೆಗೆ ಪಡೆಯಲು ಫೋನ್ ಕರೆ ಮಾಡಿದರೆ ಸಾಕಾಗುತ್ತದೆ ಅಥವಾ ದಿನಕ್ಕೆ €15ರಂತೆ ಅವುಗಳನ್ನು ಬಾಡಿಗೆಗೆ ಪಡೆಯಬಹುದು,-. ಬೈಸಿಕಲ್‌ಗಳು ಸ್ವಲ್ಪ ಭಾರವಾಗಿದ್ದರೂ,ಸುಗಮ ಪ್ರಯಾಣಕ್ಕಾಗಿ ಅವು ಶಾಕ್ ಅಬ್‌ಸಾರ್ಬರ್‌ಗಳನ್ನು ಹೊಂದಿರುತ್ತವೆ. ಬೈಕುಗಳ ಬೆಳ್ಳಿ,ಕೆಂಪು ಬಣ್ಣದೊಂದಿಗೆ ವಿಶಿಷ್ಠ ಫ್ರೇಮ್‌ಗಳು ಸುಲಭವಾಗಿ ಕಣ್ಣಿಗೆ ಬೀಳುತ್ತವೆ ಮತ್ತು ಕದಿಯುವುದು ಕಷ್ಟ.
ಸಾರ್ವಜನಿಕರು ವೆಲೊಟ್ಯಾಕ್ಸಿಯನ್ನು ಕೂಡ ಈಗ ಬಳಸಬಹುದು. ಇದರಲ್ಲಿ ನಿರ್ವಾಹಕ ಪ್ರಯಾಣಿಕರ ಕ್ಯಾಬ್ ಆಸರೆಯೊಂದಿಗೆ ಟ್ರೈಸಿಕಲ್ ಬಳಸುತ್ತಾನೆ. ಇಬ್ಬರಿಗೆ ಸ್ಥಳಾವಕಾಶವಿದ್ದು,ಎಲ್ಲ ನಗರಕೇಂದ್ರವು ಸೇವಾವ್ಯಾಪ್ತಿಗೆ ಬರುತ್ತದೆ.
ಫ್ರಾಂಕ್‌ಫರ್ಟ್ ನಗರದಾದ್ಯಂತ ಆಧುನಿಕ ಸೈಕಲ್ ಮಾರ್ಗಗಳ ಜಾಲವನ್ನು ಹೊಂದಿದೆ. ದೂರ ಪ್ರಯಾಣದ ಅನೇಕ ಬೈಕ್ ಮಾರ್ಗಗಳಲ್ಲಿ ಸೈಕಲ್ ಹಾದಿಗಳು ಕೂಡ ಇವೆ. ಅನೇಕ ನಗರ ಕೇಂದ್ರ ರಸ್ತೆಗಳು "ಬೈಸಿಕಲ್ ಬೀದಿ"ಗಳಾಗಿದ್ದು, ಸೈಕಲ್ ಸವಾರ ಮಾರ್ಗದಲ್ಲಿ ಸಂಚರಿಸುವ ಹಕ್ಕುಹೊಂದಿರುತ್ತಾನೆ ಮತ್ತು ಸೈಕಲ್ ಬಳಕೆದಾರರಿಗೆ ಅಡ್ಡಿ ಮಾಡದಿದ್ದರೆ ಮಾತ್ರ ಮೋಟರ್ ವಾಹನಗಳಿಗೆ ಅವಕಾಶ ನೀಡಲಾಗುತ್ತದೆ. ನಗರವು ಸೈಕ್ಲಿಂಗ್ ಕುರಿತು ಸಮರ್ಪಿತ ನಿಲುವನ್ನು ಹೊಂದಿದ್ದು, the Radfahrportal ನೋಡಿ.
ತಿಂಗಳ ಪ್ರತಿ ಭಾನುವಾರ,ಕ್ರಿಟಿಕಲ್ ಮಾಸ್ ಸೈಕಲ್ ಸಮಾರಂಭವು ನಡೆಯುತ್ತಿದ್ದು,ಓಲ್ಡ್ ಒಪೇರಾದಲ್ಲಿ ಮಧ್ಯಾಹ್ನ 2 ಗಂಟೆಗೆ ಆರಂಭವಾಗುತ್ತದೆ.
ಆರ್ಥಿಕತೆ ಮತ್ತು ವ್ಯವಹಾರ
ಫ್ರಾಂಕ್‌ಫರ್ಟ್ ಯುರೋಪ್‌ನ ಪ್ರಮುಖ ಆರ್ಥಿಕ ಕೇಂದ್ರಗಳಲ್ಲಿ ಒಂದಾಗಿದೆ. ಕುಶ್‌ಮ್ಯಾನ್ & ವೇಕ್‌ಫೀಲ್ಡ್ ಅವರ ವಾರ್ಷಿಕ ಅಧ್ಯಯನ(2007 )ದ ಪ್ರಕಾರ,ಲಂಡನ್ ಮತ್ತು ಪ್ಯಾರಿಸ್ ಜತೆ ಯುರೋಪ್‌ನ ಅಂತಾರಾಷ್ಟ್ರೀಯ ಕಂಪೆನಿಗಳನ್ನು ಹೊಂದಿದ ಮೂರು ಉನ್ನತ ನಗರಗಳ ಪೈಕಿ ಒಂದಾಗಿದೆ. ಲಿವರ್‌ಪೂಲ್ ವಿಶ್ವವಿದ್ಯಾನಿಲಯ ನೀಡಿದ ಶ್ರೇಣೀಕರಣ ಪಟ್ಟಿಯ ಪ್ರಕಾರ(2001),GDP ತಲಾದಾಯದಲ್ಲಿ ಫ್ರಾಂಕ್‌ಫರ್ಟ್ ಯುರೋಪ್‌ನಲ್ಲಿ ಶ್ರೀಮಂತ ನಗರವೆನಿಸಿದೆ. ಫ್ರಾಂಕ್‌ಫರ್ಟ್ ನಂತರ, ಕಾರ್ಲ್ಸ್‌ರುಹೆ,ಪ್ಯಾರಿಸ್ ಮತ್ತು ಮ್ಯೂನಿಚ್ ಸೇರಿವೆ. ಮರ್ಸರ್ ಹ್ಯೂಮನ್ ರಿಸೋರ್ಸ್ ಕನ್ಸಲ್ಟಿಂಗ್ ವರ್ಲ್ಡ್ ವೈಡ್ ಕ್ವಾಲಿಟಿ ಆಫ್ ಲೀವಿಂಗ್ ಸರ್ವೆ 2007 ವಿಶ್ವಾದ್ಯಂತ ಅತ್ಯುತ್ತಮ ಜೀವನ ಗುಣಮಟ್ಟದ ನಗರಗಳ ಪೈಕಿ 7ನೇ ಶ್ರೇಯವನ್ನು ಫ್ರಾಂಕ್‌ಫರ್ಟ್‌ಗೆ ನೀಡಿದೆ. ಇದಕ್ಕಿಂತ ಉತ್ತಮ ಸಾಧನೆ ಮಾಡಿದ ನಗರವೆಂದರೆ ಡುಸೆಲ್‌ಡಾರ್ಫ್ 6ನೇ ಸ್ಥಾನದಲ್ಲಿ.
ಬ್ಯಾಂಕ್‌ಗಳು
ಫ್ರಾಂಕ್‌ಫರ್ಟ್ ಜರ್ಮನಿಯಲ್ಲಿ ಸಾಮಾನ್ಯವಾಗಿ ಬ್ಯಾಂಕುಗಳ ನಗರ ವೆಂದು ಚಿರಪರಿಚಿತವಾಗಿದೆ. ಇದನ್ನು ಕೆಲವು ಬಾರಿ ಮೇನ್‌ಹ್ಯಾಟನ್ ಎಂದು ಉಲ್ಲೇಖಿಸಲಾಗುತ್ತದೆ(ಸ್ಥಳೀಯ ನದಿ ಮೇನ್ ಮತ್ತು ನ್ಯೂಯಾರ್ಕ್‌ ನಗರದ ಮ್ಯಾನ್‌ಹ್ಯಾಟನ್‌ ಪದಗಳ ಸಂಯೋಜನೆ)ಅಥವಾ ಬ್ಯಾಂಕ್‌ಫರ್ಟ್  ಎಂಬ ಉಪನಾಮವನ್ನು ಹೊಂದಿದೆ. ಇಸವಿ 2006ರಲ್ಲಿ, 10 ಪ್ರಮುಖ ಜರ್ಮನ್ ಬ್ಯಾಂಕುಗಳ ಪೈಕಿ 6 ಬ್ಯಾಂಕುಗಳು ನಗರದಲ್ಲಿ ಮುಖ್ಯಕಾರ್ಯಾಲಯವನ್ನು ಹೊಂದಿದ್ದು, ಅವುಗಳಲ್ಲಿ ಉನ್ನತ ಮೂರು ಬ್ಯಾಂಕುಗಳು ಸೇರಿವೆ.(ಡಾಯಿಚಿ ಬ್ಯಾಂಕ್,ಕಾಮರ್ಜ್ ಬ್ಯಾಂಕ್ ಮತ್ತು DZ ಬ್ಯಾಂಕ್) ಇತರ ಪ್ರಮುಖ ಬ್ಯಾಂಕುಗಳು ING ಡಿಬಾ, KfW, BHF ಬ್ಯಾಂಕು, ಬಾಂಕಾಸ್ ಮೆಟ್ಜ್‌ಲರ್, ಡೆಲ್‌ಬ್ರಕ್ ಬೆತ್‌ಮ್ಯಾನ್ ಮಫೈ, ಡೇಕಾಬ್ಯಾಂಕ್, ಲ್ಯಾಂಡೆಸ್‌ಬ್ಯಾಂಕ್ ಹೆಸೆನ್-ಥುರಿಂಗನ್ ಮತ್ತು ಫ್ರಾಂಕ್‌ಫರ್ಟರ್ ಸ್ಪಾರ್ಕಸ್. 300ಕ್ಕೂ ಹೆಚ್ಚು ರಾಷ್ಟ್ರೀಯ ಬ್ಯಾಂಕುಗಳನ್ನು ಈ ನಗರ ಪ್ರತಿನಿಧಿಸುತ್ತದೆ.
ಯುರೋಪಿಯನ್ ಸೆಂಟ್ರಲ್ ಬ್ಯಾಂಕ್(ಯುರೋಪೈಶ್ಚ್ ಜೆಂಟ್ರಲ್‌ಬ್ಯಾಂಕ್ ) ವಿಶ್ವದ ಅತೀ ಮುಖ್ಯ ಕೇಂದ್ರೀಯ ಬ್ಯಾಂಕುಗಳಲ್ಲಿ ಒಂದಾಗಿದ್ದು,ಯುರೋಜೋನ್‌ನ 16 ಸದಸ್ಯ ರಾಷ್ಟ್ರಗಳನ್ನು ಒಳಗೊಂಡಿದೆ. 1998ರಲ್ಲಿ ಅದರ ಸ್ಥಾಪನೆ ನಂತರ, ಮುಖ್ಯಕಾರ್ಯಾಲಯವುಫ್ರಾಂಕ್‌ಫರ್ಟ್ ಪೇಟೆಯಲ್ಲಿ ನೆಲೆಹೊಂದಿದೆ.ಆದರೂ ನಗರದ ಪೂರ್ವಭಾಗದ ಮುಂಚಿನ ಸಗಟು ಮಾರುಕಟ್ಟೆ ಭವನ (ಗ್ರೋಬ್‌ಮಾರ್ಕಥಲ್ಲೆ ) ಭೂದೃಶ್ಯವಿರುವ ಪ್ರದೇಶಕ್ಕೆ ಅದನ್ನು ಸ್ಥಳಾಂತರಿಸಲು ಯೋಜಿಸಲಾಗಿದೆ.
ಜರ್ಮನ್ ಫೆಡರಲ್ ಬ್ಯಾಂಕ್ ಡಾಯ್ಚಿ ಬಂಡ್ಸ್‌ಬ್ಯಾಂಕ್ ಕೇಂದ್ರೀಯ ಬ್ಯಾಂಕುಗಳ(ESCB) ಯುರೋಪ್ ವ್ಯವಸ್ಥೆಯ ಅವಿಭಾಜ್ಯ ಅಂಗವಾಗಿದೆ. ಅದನನು 1957ರಲ್ಲಿ ಸ್ಥಾಪಿಸಲಾಯಿತು.
ಷೇರು ವಿನಿಮಯ ಕೇಂದ್ರ
ಷೇರು ವಿನಿಮಯ ಕೇಂದ್ರ(ಫ್ರಾಂಕ್‌ಫರ್ಟರ್ ವರ್ಟ್‌ಪ್ಯಾಪಿಯರ್‌ಬೋರ್ಸ್ ) ಮತ್ತು ಡಾಯ್ಚಿ ಬೋರ್ಸ್‌ಗೆ ಸೇರಿದ XETRA ದೊಂದಿಗೆ,ಲಂಡನ್ ಷೇರು ವಿನಿಮಯ ಕೇಂದ್ರದ ನಂತರ ಯುರೋಪ್‌ನಲ್ಲಿ ಎರಡನೇ ಅತೀ ದೊಡ್ಡದಾದ ಷೇರು ವಿನಿಮಯ ಕೇಂದ್ರವನ್ನು ಫ್ರಾಂಕ್‌ಫರ್ಟ್ ಹೊಂದಿದೆ. ಇದು ಇಲ್ಲಿಯವರೆಗೆ ಜರ್ಮನಿಯ ಅತೀ ದೊಡ್ಡ ಷೇರು ವಿನಿಮಯ ಕೇಂದ್ರವಾಗಿದ್ದು,ಜರ್ಮನ್ ಮಾರುಕಟ್ಟೆಯಲ್ಲಿ ಶೇಕಡ 90 ಕ್ಕಿಂತ ಹೆಚ್ಚು ವಹಿವಾಟು ನಡೆಸುತ್ತಿದೆ. ಮಾರುಕಟ್ಟೆ ಬಂಡವಾಳೀಕರಣಕ್ಕೆ ಸಂಬಂಧಿಸಿದಂತೆ, ಡಾಯ್ಚಿ ಬೋರ್ಸ್ ವಿಶ್ವದಲ್ಲೇ ಅತೀ ದೊಡ್ಡ ಷೇರುವಿನಿಮಯ ಕೇಂದ್ರವಾಗಿದೆ. ಫ್ರಾಂಕ್‌ಫರ್ಟ್ ಪೇಟೆಯಲ್ಲಿ ಸ್ಥಾಪಿತವಾದ ಷೇರು ವಿನಿಮಯ ಕೇಂದ್ರವು ಜುಲೈ 2010ರಲ್ಲಿ ಎಶ್ಚ್‌ಬೋರ್ನ್‌ಗೆ(ಫ್ರಾಂಕ್‌ಫರ್ಟ್ ಬಳಿಯ ನಗರ)ಕ್ಕೆ ಸ್ಥಳಾಂತರಗೊಳ್ಳಲಿದೆ.
ವ್ಯಾಪಾರ ಮೇಳಗಳು
ಫ್ರಾಂಕ್‌ಫರ್ಟ್‌ನಲ್ಲಿ ಮೇಳಗಳು ಸುದೀರ್ಘ ಸಂಪ್ರದಾಯವನ್ನು ಹೊಂದಿದೆ. ಅವು ಮೊದಲಿಗೆ 12ನೇ ಶತಮಾನದಲ್ಲಿ ಪ್ರಸ್ತಾಪವಾಗಿದೆ. ಇಂದು ಫ್ರಾಂಕ್‌ಫರ್ಟ್ ವಿಶ್ವದಲ್ಲೇ ಮೂರನೇ ಅತೀ ದೊಡ್ಡ ಪ್ರದರ್ಶನ ಸ್ಥಳವನ್ನು ಹೊಂದಿದೆ. ಮೆಸ್ಸೆ ಫ್ರಾಂಕ್‌ಫರ್ಟ್ ನಿಗಮವು 2006ರಲ್ಲಿ 40 ರಾಷ್ಟ್ರಗಳಲ್ಲಿ 120 ಮೇಳಗಳನ್ನು ಆಯೋಜಿಸಿತು. ಫ್ರಾಂಕ್‌ಫರ್ಟ್‌ನಲ್ಲಿ ಆಯೋಜಿಸಿದ ಪ್ರದರ್ಶನಗಳುಇಂಟರ್‌ನ್ಯಾಷನೇಲ್ ಆಟೋಮೊಬಿಲ್ ಆಸ್ಟೆಲ್ಲಂಗ್ (ವಿಶ್ವದ ಅತೀ ದೊಡ್ಡ ಮೋಟರ್ ಶೋ), ಫ್ರಾಂಕ್‌ಫರ್ಟ್ ಬುಕ್‌ಮೆಸ್ (ವಿಶ್ವದ ಅತೀ ದೊಡ್ಡ ಪುಸ್ತಕ ಮೇಳ), ಆಂಬಿಯೆಂಟ್ (ವಿಶ್ವದ ಅತೀ ದೊಡ್ಡ ಗ್ರಾಹಕ ಸರಕುಗಳ ಮೇಳ), ಅಚೇಮ (ವಿಶ್ವದ ಅತೀ ದೊಡ್ಡ ಸಸ್ಯ ಎಂಜಿನಿಯರಿಂಗ್ ಮೇಳ), ಪೇಪರ್‌ವರ್ಲ್ಡ್,ಕ್ರಿಸ್‌ಮಸ್‌ವರ್ಲ್ಡ್, ಬ್ಯೂಟಿವರ್ಲ್ಡ್, ಟೆಂಡೆನ್ಸ್ ಲೈಫ್‌ಸ್ಟೈಲ್ ಅಥವಾ ಲೈಟ್ ಎಂಡ್ ಬಿಲ್ಡಿಂಗ್.
ಜಾಹೀರಾತು ಸಂಸ್ಥೆಗಳು
ಇದು ತನ್ನ ಬ್ಯಾಂಕುಗಳಿಗೆ ಹೆಸರುವಾಸಿಯಾಗಿದ್ದರೂ, ಮಾಧ್ಯಮ ಕಂಪೆನಿಗಳಿಗೆ ಕೂಡ ಫ್ರಾಂಕ್‌ಫರ್ಟ್ ಕೇಂದ್ರವಾಗಿದೆ. ಅಲ್ಲಿ ಜಾಹೀರಾತು ಕೈಗಾರಿಕೆಯ ಸುಮಾರು 570 ಕಂಪೆನಿಗಳಿದ್ದು, 270 ಸಾರ್ವಜನಿಕ ವ್ಯವಹಾರಗಳ ಕಂಪೆನಿಗಳಿವೆ. FOCUS ಮ್ಯಾಗಜಿನ್ ಶ್ರೇಣೀಕರಣದ ಪ್ರಕಾರ, ಜರ್ಮನಿಯಲ್ಲಿರುವ 48 ಅತೀ ದೊಡ್ಡ ಜಾಹೀರಾತು ಸಂಸ್ಥೆಗಳ ಪೈಕಿ ಏಳು ಫ್ರಾಂಕ್‌ಫರ್ಟ್‌ನಲ್ಲಿ ನೆಲೆ ಹೊಂದಿವೆ.ಅವುಗಳಲ್ಲಿ ಮೆಕ್ಯಾನ್-ಎರಿಕ್‌ಸನ್, ಸಾಚಿ & ಸಾಚಿ, JWT, ಮತ್ತು ಪಬ್ಲಿಸಿಸ್ ಸೇರಿವೆ.
ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆದವೆಂದರೆ, ಬರ್ಲಿನ್ 9 ಸಂಸ್ಥೆಗಳೊಂದಿಗೆ,ಅದರ ಹಿಂದೆಯೇ ಹ್ಯಾಂಬರ್ಗ್ ಎಂಟನ್ನು ಹೊಂದಿದೆ. ಫ್ರಾಂಕ್‌ಫರ್ಟ್ ನಂತರ ಮ್ಯೂನಿಚ್ ಆರು ಜಾಹೀರಾತು ಸಂಸ್ಥೆಗಳನ್ನು ಹೊಂದಿದೆ. ವೈಸ್‌ಬ್ಯಾಡನ್ ಎರಡು ಜಾಹೀರಾತು ಸಂಸ್ಥೆಗಳೊಂದಿಗೆ ಪಟ್ಟಿಯಲ್ಲಿದೆ
ಲೆಕ್ಕಶಾಸ್ತ್ರ ಮತ್ತು ವೃತ್ತಿಪರ ಸೇವೆಗಳು
ಬಿಗ್ ಫೋರ್ ,ನಾಲ್ಕು ಅತೀ ದೊಡ್ಡ ಅಂತಾರಾಷ್ಟ್ರೀಯ ಲೆಕ್ಕಶಾಸ್ತ್ರ ಮತ್ತು ವೃತ್ತಿಪರ ಸೇವೆಗಳ ಸಂಸ್ಥೆಗಳು,ಎಲ್ಲವೂ ಫ್ರಾಂಕ್‌ಫರ್ಟ್‌ನ್ನು ಪ್ರತಿನಿಧಿಸುತ್ತವೆ. ಅವು ಡಿಲಾಯ್ಟೆ ಟಚಿ ಟೊಹಮಾಟ್ಸು, ಅರ್ನ್‌ಸ್ಟ್ & ಯಂಗ್, KPMG ಮತ್ತುಪ್ರೈಸ್‌ವಾಟರ್‌ಹೌಸ್ ಕೂಪರ್ಸ್ (PwC). ಅಕ್ಟೋಬರ್ 2007ರಲ್ಲಿ,UK,ಜರ್ಮನಿ,ಸ್ವಿಡ್ಜರ್‌ಲ್ಯಾಂಡ್ ಮತ್ತು ಲೈಕ್‌ಟೆನ್‌ಸ್ಟೈನ್ ವಿಲೀನವಾಗಿ KPMG ಯುರೋಪ್ LLP ರಚನೆಯಾಯಿತು.ಇದು ಈಗ ಯುರೋಪ್‌ನಲ್ಲಿ ಅತೀ ದೊಡ್ಡ ಲೆಕ್ಕಶಾಸ್ತ್ರ ಮತ್ತು ವೃತ್ತಿಪರ ಸೇವೆಗಳ ಸಂಸ್ಥೆಯಾಗಿದೆ. ಯುರೋಪ್ ಮುಖ್ಯಕಾರ್ಯಾಲಯಗಳನ್ನು ಫ್ರಾಂಕ್‌ಫರ್ಟ್‌ನಲ್ಲಿ ಸ್ಥಾಪಿಸಲಾಗುವುದು.
ವ್ಯವಸ್ಥಾಪನೆ ಸಲಹೆ
ಫ್ರಾಂಕ್‌ಫರ್ಟ್‌ನ್ನು ಪ್ರತಿನಿಧಿಸುವ ಕೆಲವು ಅತೀ ದೊಡ್ಡ ಅಂತಾರಾಷ್ಟ್ರೀಯ ವ್ಯವಸ್ಥಾಪನೆ ಸಲಹೆ ಸಂಸ್ಥೆಗಳಲ್ಲಿ ಅಸೆಂಚರ್, ಮಿಕಿನ್ಸೆ & ಕಂಪೆನಿ, ಬೋಸ್ಟನ್ ಕನ್ಸಲ್ಟಿಂಗ್ ಗ್ರೂಪ್, ಬೂಜ್ & ಕಂಪೆನಿ, ಆಲಿವರ್ ವೈಮನ್, ಬೇನ್& ಕಂಪೆನಿ ಮತ್ತು ರೋಲ್ಯಾಂಡ್ ಬರ್ಜರ್ ಸ್ಟ್ರಾಟಜಿ ಕನ್ಸಲ್ಟೆಂಟ್ಸ್ಸೇರಿವೆ.
ವಿದ್ಯುನ್ಮಾನ ಸಂಪರ್ಕ
ಫ್ರಾಂಕ್‌ಫರ್ಟ್ ಇಂಟರ್‌ನೆಟ್‌ಗೆ ಕೂಡ ಮುಖ್ಯ ಸ್ಥಳವಾಗಿದೆ. ಇದು ಜರ್ಮನಿಯ ಅತೀ ದೊಡ್ಡ ಇಂಟರ್‌ನೆಟ್ ಎಕ್ಸ್‌ಜೇಂಜ್ ಪಾಯಿಂಟ್ DE-CIXಗೆ ನೆಲೆಯಾಗಿದ್ದು,ಉನ್ನತ ಮಟ್ಟದ ಡೊಮೇನ್ ".de"ಗೆ ಡೊಮೇನ್ ಹೆಸರುಗಳು ನೋಂದಣಿಯಾಗಿವೆ.
ವಕೀಲರು
ಜರ್ಮನಿಯಲ್ಲಿ ಫ್ರಾಂಕ್‌ಫರ್ಟ್ ಅತ್ಯಂತ ಹೆಚ್ಚಿನ ಪ್ರಮಾಣದ ವಕೀಲರನ್ನು ಹೊಂದಿದ್ದು, ಪ್ರತಿ 99 ನಿವಾಸಿಗಳ ಪೈಕಿ ಒಬ್ಬ ವಕೀಲರಿದ್ದಾರೆ. ಬಹುತೇಕ ದೊಡ್ಡ ಅಂತಾರಾಷ್ಟ್ರೀಯ ಕಾನೂನು ಸಂಸ್ಥೆಗಳು ಫ್ರಾಂಕ್‌ಫರ್ಟ್‌ನಲ್ಲಿ ಕಚೇರಿಗಳನ್ನು ಹೊಂದಿವೆ. ಅವುಗಳಲ್ಲಿ ಬೇಕರ್ & ಮೆಕೆಂಜಿ, ಕ್ಲಿಫರ್ಡ್ ಚಾನ್ಸ್, ಕ್ಲಿಯರ್ಲಿ ಗಾಟ್ಲೀಬ್ ಸ್ಟೀನ್ & ಹ್ಯಾಮಿಲ್ಟನ್, ಡೆಬಾಯಿಸ್ & ಪ್ಲಿಂಪ್‌ಟನ್, ಜೋನ್ಸ್ ಡೆ, ಮೇಯರ್ ಬ್ರೌನ್, ನಾರ್ಟನ್ ರೋಸ್, ಶಿಯರ್‌ಮ್ಯಾನ್ & ಸ್ಟರ್ಲಿಂಗ್, ಮತ್ತು ಟೈಲರ್ ವೆಸಿಂಗ್.
ಫ್ರಾಂಕ್‌ಫರ್ಟ್‌ನಲ್ಲಿ ಉದ್ಯೋಗ
ಪ್ರತಿ 1000 ನಿವಾಸಿಗಳಿಗೆ 922 ಉದ್ಯೋಗಗಳೊಂದಿಗೆ, ಇದು ಜರ್ಮನಿಯಲ್ಲಿ ಅತ್ಯಂತ ಹೆಚ್ಚಿನ ಪ್ರಮಾಣದ ಉದ್ಯೋಗಗಳನ್ನು ಹೊಂದಿದೆ. ನಗರದ 663,000 ನಿವಾಸಿಗಳ ಪೈಕಿ ಸುಮಾರು 600,000 ಅಧಿಕ ಪ್ರಮಾಣದ ಉದ್ಯೋಗಳಿಗೆ ನಗರದಲ್ಲಿ ಕೆಲಸ ಮಾಡುವ ಅಧಿಕ ಸಂಖ್ಯೆಯ ಪ್ರಯಾಣಿಕರೇ ಸ್ವಯಂ ಸಾಕ್ಷಿಯಾಗಿದ್ದಾರೆ. ಇದು ನಿವಾಸಿಗಳ ಸಂಖ್ಯೆಯಲ್ಲಿ ತಲಾದಾಯದ GDPಯನ್ನು ಗಮನಾರ್ಹವಾಗಿ ಹೆಚ್ಚಿಸಿದೆ. ನಗರದ ಮಿತಿಗಳಲ್ಲಿ ಕೆಲಸದ ದಿನಗಳಂದು ಮತ್ತು ಶನಿವಾರಗಳಂದು ಸುಮಾರು ಒಂದು ದಶಲಕ್ಷ ಜನರಿರುತ್ತಾರೆ. ಇತರೆ ದಿನಗಳಲ್ಲಿ,"ಸ್ಪೆಕ್‌ಗರ್ಟಲ್"(ವಾಚ್ಯಾರ್ಥದಲ್ಲಿ ಬೆಕಾನ್ ಬೆಲ್ಟ್ ,ಅರ್ಥ ಉಪನಗರ ಪ್ರದೇಶ)ಎಂದು ಕರೆಯುವ ಸಮುದಾಯಗಳು ಮತ್ತು ಪಟ್ಟಣಗಳ ಪರವಾಗಿ ಫ್ರಾಂಕ್‌ಫರ್ಟ್ ಸಂಪತ್ತಿಗೆ ಸಂಬಂಧಿಸಿದ ಅಂಕಿಅಂಶಗಳು ಕುಂಠಿತವಾಗುತ್ತದೆ,ಉದಾಹರಣೆಗೆ ಬ್ಯಾಡ್ ಹಾಂಬರ್ಗ್, ಕೋನಿಗ್‌ಸ್ಟೈನ್ ಇಮ್ ಟೌನಸ್, ಕ್ರಾನ್‌ಬರ್ಗ್ ಇನ್ ಟೌನಸ್ ಮತ್ತು ಬ್ಯಾಡ್ ಸೋಡೆನ್ ಅಮ್ ಟೌನಸ್,ಅವುಗಳ ಅನೇಕ ನಿವಾಸಿಗಳು ಫ್ರಾಂಕ್‌ಫರ್ಟ್‌ನಲ್ಲಿ ಕೆಲಸ ಮಾಡುತ್ತಾರೆ.
ಇದರ ನಡುವೆಯೂ,ಫ್ರಾಂಕ್‌ಫರ್ಟ್‌ನಲ್ಲಿ 2003ರಲ್ಲಿ, ಜರ್ಮನಿಯ ಪ್ರತಿ 100,000 ನಿವಾಸಿಗಳಲ್ಲಿ ಅತ್ಯಧಿಕ ಮಟ್ಟಗಳ ಅಪರಾಧಗಳು ಸಂಭವಿಸಿವೆ. ಆದಾಗ್ಯೂ, ಈ ಅಂಕಿಅಂಶಗಳು ಪ್ರಯಾಣಿಕರ ಸಂಖ್ಯೆಯ ಫಲವಾಗಿದೆ. 650,000ನಿವಾಸಿಗಳ ಅಂಕಿಅಂಶದ ಆಧಾರದ ಮೇಲೆ ಇದನ್ನು ಲೆಕ್ಕಹಾಕಲಾಗಿದೆ. ಇವುಗಳಲ್ಲಿ ವಿಮಾನನಿಲ್ದಾಣದಲ್ಲಿ ಎಸಗಿದ ಕಳ್ಳಸಾಗಣೆ ಮುಂತಾದ ಅಪರಾಧಗಳು ಸೇರಿವೆ. ನಿವಾಸಿಗಳ ನಡುವೆ ನಡೆಸಿದ ಸಮೀಕ್ಷೆಗಳಿಂದ ಫ್ರಾಂಕ್‌ಫರ್ಟ್ ವಾಸ್ತವವಾಗಿ ಸುರಕ್ಷಿತ ನಗರವೆಂದು ದೃಢಪಟ್ಟಿದೆ.
ಫ್ರಾಂಕ್‌ಫರ್ಟ್ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣವು ಜರ್ಮನಿಯಲ್ಲಿ ಏಕೈಕ ಅತೀ ದೊಡ್ಡ ಉದ್ಯೋಗದ ಸ್ಥಳವಾಗಿದೆ.
ಇತರೆ ಉದ್ಯಮಗಳು
ಫ್ರಾಂಕ್‌ಫರ್ಟ್ ರಾಸಾಯನಿಕ ಕೈಗಾರಿಕೆಗಳು, ಸಾಫ್ಟ್‌ವೇರ್ ಉದ್ಯಮಗಳು ಮತ್ತು ಕಾಲ್ ಸೆಂಟರ್ ಗಳಿಗೆ ನೆಲೆಯಾಗಿದೆ. ಡಾಯ್ಚಿ ಬಾನ್‌ನ ವ್ಯವಹಾರ ಅಭಿವೃದ್ಧಿ ಮತ್ತು ಇತರೆ ಮುಖ್ಯ ಇಲಾಖೆಗಳು ಗ್ಯಾಲಸ್‌ನ DB-ಮುಖ್ಯಕಾರ್ಯಾಲಯಗಳಲ್ಲಿ ಸ್ಥಾಪನೆಯಾಗಿವೆ. ಹರ್ಕೆಸ್ಟ್ AGಕಾರಣದಿಂದಾಗಿ, ಫ್ರಾಂಕ್‌ಫರ್ಟ್‌ನ್ನು "ವಿಶ್ವದ ಔಷಧ ವ್ಯಾಪಾರಿ" ಎಂದು ಪರಿಗಣಿಸಲಾಗಿದೆ. ಹರ್ಕೆಸ್ಟ್‌ನ ಕೈಗಾರಿಕೆ ಉದ್ಯಾನವನವು ಯುರೋಪ್‌ನ ರಾಸಾಯನಿಕ ಮತ್ತು ಔಷಧ ಕೈಗಾರಿಕೆಗೆ ಮೂರು ಅತೀ ದೊಡ್ಡ ನೆಲೆಗಳಲ್ಲಿ ಒಂದಾಗಿದೆ. ಫ್ರಾಂಕ್‌ಫರ್ಟ್ ಅನೇಕ ದೊಡ್ಡ ಜರ್ಮನ್ ಕೈಗಾರಿಕೆ ಕೂಟಗಳಿಗೆ ನೆಲೆಯಾಗಿದೆ. ರಾಸಾಯನಿಕ ಕೈಗಾರಿಕೆ ಕೂಟ,ಜರ್ಮನ್ ಯಂತ್ರ-ಮತ್ತು ಉಪಕರಣ ತಯಾರಿಕೆಯ ಕೂಟ; ಎಲಕ್ಟ್ರೋಟೆಕ್ನಿಕಲ್,ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಕೂಟ e. V. ಅದರ ಅಂಗಸಂಸ್ಥೆ ಎಲಕ್ಟ್ರೋಟೆಕ್ನಿಕಲ್ ಸ್ಟಾಂಡರ್ಡ್ಸ್ ಕಮೀಷನ್ ಜತೆ; ಮತ್ತು ಜರ್ಮನ್ ವಾಹನ ಉತ್ಪಾದಕರ ಕೂಟ, ಪ್ರಸಕ್ತ ಫ್ರಾಂಕ್‌ಫರ್ಟ್‌ಗೆ ಸ್ಥಳಾಂತರಿಸುತ್ತಿದೆ. ಜರ್ಮನ್ ವಾಹನ ಉತ್ಪಾದಕರ ಕೂಟವು ಮೇಲೆ ತಿಳಿಸಿದ ಅಂತಾರಾಷ್ಟ್ರೀಯ ವಾಹನ ಪ್ರದರ್ಶನಗಳಿಗೆ ಹೊಂದಿಕೆಯಾಗುವಂತೆ ಫ್ರಾಂಕ್‌ಫರ್ಟ್‌ನಲ್ಲಿ ಪ್ರತಿ ಎರಡು ವರ್ಷಗಳಿಗೊಮ್ಮೆ ಸೇರುತ್ತಾರೆ. ಇದಿಷ್ಟೇ ಅಲ್ಲದೇ, ಜರ್ಮನ್ ಪುಸ್ತಕವ್ಯಾಪಾರಿಗಳ ವ್ಯಾಪಾರಿ ಸಂಘವು ಫ್ರಾಂಕ್‌ಫರ್ಟ್‌ನಲ್ಲಿ ತನ್ನ ಮುಖ್ಯಕಾರ್ಯಾಲಯವನ್ನು ಹೊಂದಿದ್ದು, ಇದು ಫ್ರಾಂಕ್‌ಫರ್ಟ್ ಪುಸ್ತಕ ಮೇಳವನ್ನು ಆಯೋಜಿಸುತ್ತದೆ. ಕಾರ್ಮಿಕ ಸಂಘಟನೆಗಳಿಗೆ ಸಂಬಂಧಿಸಿದಂತೆ,ಜರ್ಮನಿಯ ಎರಡು ಅತೀ ದೊಡ್ಡ ಕಾರ್ಮಿಕ ಸಂಘಗಳಾದ IG ಮೆಟಲ್ ಮತ್ತು IG ಬಾವ್, ಮುಖ್ಯಕಾರ್ಯಾಲಯ ಗಳಿಗೆ ನೆಲೆಯಾಗಿದೆ.
ಲುಫ್ತಾನ್ಸಾಏರ್‌ಲೈನ್ ಸಂಸ್ಥೆಯು ತನ್ನ ತನ್ನ ಕಾರ್ಯಾಚರಣೆಗಳ ನೆಲೆಯಾದ ಲುಫ್ತಾನ್ಸಾ ವಾಯುಯಾನ ಕೇಂದ್ರವನ್ನು (LAC),  ಫ್ರಾಂಕ್‌ಫರ್ಟ್ ವಿಮಾನನಿಲ್ದಾಣದ ಮೂಲಕ ನಿರ್ವಹಿಸುತ್ತದೆ.
ಪ್ರಾದೇಶಿಕ ಕಾರ್ಯಾಗಾರಗಳ ಜತೆ ಅಥವಾ ಫ್ರಾಂಕ್‌ಫರ್ಟ್ ಒಳಗೆ ಅಥವಾ ಸಮೀಪ ನೆಲೆಹೊಂದಿರುವ ವ್ಯವಹಾರಗಳಲ್ಲಿ ಸೇರಿವೆ.
ಆಸ್ತಿ ಮತ್ತು ಸ್ಥಿರಾಸ್ತಿ ವ್ಯವಹಾರ
ಫ್ರಾಂಕ್‌ಫರ್ಟ್ ಜರ್ಮನಿಯಲ್ಲಿ ಅತ್ಯಂತ ಹೆಚ್ಚು ಮನೆ ಮಾಲೀಕರ ಸಾಂದ್ರತೆಯನ್ನು ಹೊಂದಿದೆ. ಹಣಕಾಸಿಗೆ ಸಂಬಂಧಿಸಿದ ನೌಕರರಿಂದ ಇದು ಆಂಶಿಕವಾಗಿ ಸಾಧ್ಯವಾಗಿದೆ. ಇದಲ್ಲದೇ ನಗರದ ಜನಸಂಖ್ಯೆಯಲ್ಲಿ ಕಾಲು ಭಾಗವು ವಿದೇಶಿಯರಿದ್ದು,ವಿಶ್ವಬಂಧುತ್ವದ ಸ್ವರೂಪವೂ ಇದಕ್ಕೆ ಕಾರಣವಾಗಿದೆ. ಈ ಕಾರಣದಿಂದಾಗಿ ರಾಷ್ಟ್ರದ ಉಳಿದ ಭಾಗಕ್ಕಿಂತ ಫ್ರಾಂಕ್‌ಫರ್ಟ್ ಆಸ್ತಿ ಮಾರುಕಟ್ಟೆ ಭಿನ್ನವಾಗಿ ಕಾರ್ಯನಿರ್ವಹಿಸುತ್ತದೆ.ಅಲ್ಲಿ ಫ್ರಾಂಕ್‌ಫರ್ಟ್‌ಗಿಂತ ಸಾಮಾನ್ಯವಾಗಿ ಬೆಲೆಗಳು ಹೆಚ್ಚಾಗಿ ಒಂದೇ ಸಮನಾಗಿರುತ್ತದೆ. ಮುಂಚಿನ ಪೂರ್ವ ಜರ್ಮನಿಯ ಕಾರಣದಿಂದ ಜರ್ಮನಿಯ ಆಸ್ತಿ ಬೆಲೆಗಳನ್ನು ರಾಷ್ಟ್ರೀಯವಾಗಿ ಕೆಳಕ್ಕಿಳಿಸಲಾಗಿದೆ. ಆದರೆ ಪಶ್ಚಿಮ ಜರ್ಮನಿಯ ಆರ್ಥಿಕವಾಗಿ ಸುಭದ್ರವಾದ ನಗರಗಳಾದ ಫ್ರಾಂಕ್‌ಫರ್ಟ್ ಮತ್ತಿತರ ನಗರಗಳು ಚೈತನ್ಯಶೀಲ ಗೃಹಮಾರುಕಟ್ಟೆಯನ್ನು ಹೊಂದಿದ್ದು, ದೂರದ ಪೂರ್ವದಿಂದ ಅನೇಕ ಮಂದಿ ಖರೀದಿದಾರರನ್ನು ಸೆಳೆಯುತ್ತದೆ.
ಸಂಸ್ಥೆಗಳು ಮತ್ತು ಸಂಘಟನೆ
ಫ್ರಾಂಕ್‌ಫರ್ಟ್ ಜರ್ಮನ್ ರಾಷ್ಟ್ರೀಯ ಗ್ರಂಥಾಲಯ,ಹೆಸೈನ್ ಸ್ಟೇಟ್ ಸುಪ್ರೀಂಕೋರ್ಟ್ ಮತ್ತು ಹೆಸೈನ್ ಸ್ಟೇಟ್ ಉದ್ಯೋಗ ಕೋರ್ಟ್‌ಗೆ ನೆಲೆಯಾಗಿದ್ದು, ತನ್ನದೇ ಆದ ಪೊಲೀಸ್ ಅಕಾಡೆಮಿಯನ್ನು ಹೊಂದಿದೆ. ಅಗ್ನಿಶಾಮಕ ಇಲಾಖೆಯನ್ನು 1874ರಲ್ಲಿ ಸ್ಥಾಪಿಸಲಾಯಿತು ಹಾಗೂ ಸ್ವಯಂಸೇವೆಯ ಅಗ್ನಿಶಾಮಕ ಇಲಾಖೆಯಲ್ಲಿ 8 ಅಗ್ನಿಶಾಮಕ ಕೇಂದ್ರಗಳಿವೆ. 2003ರ ಕೊನೆಯಲ್ಲಿ ವಿಸರ್ಜನೆಯಾಗುವ ತನಕ, ಅದು ಫೆಡರಲ್ ಶಿಸ್ತುಪಾಲನೆ ಕೋರ್ಟ್‌ಗೆ ಸ್ಥಳ ಕಲ್ಪಿಸಿತ್ತು.
ವಿಶ್ವ ಬ್ಯಾಂಕ್ ಸಮೂಹದ ಭಾಗವಾದ ಇಂಟರ್‌ನ್ಯಾಶನಲ್ ಫೈನಾನ್ಸ್ ಕಾರ್ಪೋರೇಶನ್‌ನ ಜರ್ಮನ್ ಕಚೇರಿ ಹಾಗೂ ಯುರೋಪ್ ವಿಮೆಗಳು ಮತ್ತು ಔದ್ಯೋಗಿಕ ಪಿಂಚಣಿಗಳ ಮೇಲ್ವಿಚಾರಕರ ಸಮಿತಿ(ಸಿಯೋಪ್ಸ್),ಐರೋಪ್ಯ ವಿಮೆ ನಿಯಂತ್ರಣವು ಫ್ರಾಂಕ್‌ಫರ್ಟ್‌ನಲ್ಲಿ ಮುಖ್ಯ ಕಾರ್ಯಾಲಯಗಳನ್ನು ಹೊಂದಿವೆ.
ಫ್ರಾಂಕ್‌ಫರ್ಟ್ 88ದೂತಾವಾಸಗಳನ್ನು ನಿರ್ವಹಿಸುತ್ತದೆ. ರಾಜಧಾನಿ ನಗರಗಳನ್ನು ಹೊರತುಪಡಿಸಿ, ಕೇವಲ ನ್ಯೂಯಾರ್ಕ್ ಮತ್ತು ಹ್ಯಾಮ್‌ಬರ್ಗ್ ಫ್ರಾಂಕ್‌ಫರ್ಟ್‌ಗಿಂತ ಹೆಚ್ಚು ವಿದೇಶಿ ಪ್ರಾತಿನಿಧ್ಯವನ್ನು ಹೊಂದಿವೆ. ರಷ್ಯಾ ಮತ್ತು ಚೀನಾ ಫ್ರಾಂಕ್‌ಫರ್ಟ್‌ನಲ್ಲಿ ಸಾಮಾನ್ಯ ದೂತಾವಾಸಗಳನ್ನು ಇತ್ತೀಚೆಗೆ ತೆರೆದಿವೆ. ಎಕೇನ್‌ಹೇಮ್‌ನಲ್ಲಿರುವ ಫ್ರಾಂಕ್‌ಫರ್ಟ್‌ನ ಯುನೈಟೆಡ್ ಸ್ಟೇಟ್ಸ್ ಕಾನ್ಸುಲೇಟ್ ಜನರಲ್ ಕಚೇರಿಯು ವಿಶ್ವದಲ್ಲೇ ಅತೀ ದೊಡ್ಡದಾದ ಅಮೆರಿಕದ ದೂತಾವಾಸವಾಗಿದೆ.
ಸಮ‌ೂಹ ಮಾಧ್ಯಮ
thumb|left|ಫ್ರಾಂಕ್‌ಫರ್ಟರ್ ಅಲೆಜೆಮೈನ್ ಜೈಟಂಗ್‌ನ ಸಂಪಾದಕೀಯ ವಿಭಾಗದ ಕಟ್ಟಡ ಫ್ರಾಂಕ್‌ಫರ್ಟ್‌ನಲ್ಲಿ ಎರಡು ಮುಖ್ಯ ದಿನಪತ್ರಿಕೆಗಳು ಪ್ರಕಟವಾಗುತ್ತಿವೆ. ಸಂಪ್ರದಾಯವಾದಿ ಫ್ರಾಂಕ್‌ಫರ್ಟ್ ಅಲ್ಜೆಮೈನ್ ಜೈಟಂಗ್1949ರಲ್ಲಿ ಸ್ಥಾಪಿತವಾಯಿತು ಹಾಗೂ ವಿದೇಶದಲ್ಲಿ ವ್ಯಾಪಕ ಪ್ರಸಾರ ಹೊಂದಿರುವ ಜರ್ಮನಿಯ ದಿನಪತ್ರಿಕೆಯಾಗಿದೆ.ಅದರ ಸಂಪಾದಕರು ಪ್ರತಿ ದಿನ 148 ರಾಷ್ಟ್ರಗಳಿಗೆ ಪತ್ರಿಕೆಯನ್ನು ಪೂರೈಸುವುದಾಗಿ ಹೇಳಿದ್ದಾರೆ. FAZ ಪ್ರತಿದಿನ 380,000 ಪ್ರತಿಗಳ ಪ್ರಸಾರವನ್ನು ಹೊಂದಿದೆ. ಇನ್ನೊಂದು ಮುಖ್ಯ ಸುದ್ದಿಪತ್ರಿಕೆಫ್ರಾಂಕ್‌ಫರ್ಟ‌ರ್ ರುಂಡಚಿ,1945ರಲ್ಲಿ ಮೊದಲಿಗೆ ಪ್ರಕಟವಾಯಿತು ಮತ್ತು 181,000 ಪ್ರತಿಗಳಿಗಿಂತ ಹೆಚ್ಚು ದಿನದ ಪ್ರಸಾರವನ್ನು ಹೊಂದಿದೆ.
ವಿಶ್ವದ ಪ್ರಮುಖ ಸುದ್ದಿಸಂಸ್ಥೆಗಳಲ್ಲಿ ಒಂದಾದರಾಯ್ಟರ್ಸ್ ನ ಜರ್ಮನ್ ಕಾರ್ಯಾಲಯಕ್ಕೆ ಕೂಡ ಫ್ರಾಂಕ್‌ಫರ್ಟ್ ನೆಲೆಯಾಗಿದೆ.
ಫ್ರಾಂಕ್‌ಫರ್ಟ್‌ ಅನೇಕ ನಿಯತಕಾಲಿಕೆಗಳಿಗೆ ಮೂಲವಾಗಿದೆ. ಜರ್ನಲ್ ಫ್ರಾಂಕ್‌ಫರ್ಟ್ ಸಮಾರಂಭಗಳಿಗೆ,ಮೋಜಿನಕೂಟಗಳಿಗೆ, ಹಾಗೂ "ಒಳ ಸೂಚನೆಗಳಿಗೆ" ಚಿರಪರಿಚಿತ ನಿಯತಕಾಲಿಕವಾಗಿದೆ. "ಪರಿಸರ ವಿಜ್ಞಾನದ ನಿಯತಕಾಲಿಕೆ" ಒಕೊ-ಟೆಸ್ಟ್ ಬೊಕೆನ್‌ಹೇಮ್‌ನಲ್ಲಿ ಜರ್ಮನಿಯ ಗ್ರೀನ್ ಪಾರ್ಟಿಗೆ ವಿಷಯಗಳನ್ನು ಪ್ರಕಟಿಸುತ್ತದೆ.
ಬೊಕೆನ್‌ಹ್ಯಾಮ್ ಅದೇ ಹೆಸರಿನ ಕ್ವಿಜ್ ನಿಯತಕಾಲಿಕೆಗೆ ಹೆಸರಾಗಿದ್ದು,ವಿಡಂಬನೆ ನಿಯತಕಾಲಿಕೆ ಟೈಟಾನಿಕ್‌ನ ಸಂಪಾದಕೀಯ ಕಚೇರಿಗೆ ನೆಲೆಯಾಗಿದೆ.
ಫ್ರಾಂಕ್‌ಫರ್ಟ್‌ನ ಮೊದಲ ರೇಡಿಯೊ ಕೇಂದ್ರ ಸುಡ್‌ವೆಸ್ಟ್ ಡೈಚಿ ರುಂಡ್‌ಫಂಕ್‌ಡೈಯನ್ಸ್ಟ್ AG (ನೈರುತ್ಯ ಜರ್ಮನ್ ರೇಡಿಯೊ ಸೇವೆ), 1924ರಲ್ಲಿ ಸ್ಥಾಪಿತವಾಯಿತು. ಇದರ ನಂತರದ ಸೇವೆ ಸಾರ್ವಜನಿಕ ಪ್ರಸಾರದ ಹೆಸಿಸ್ಟಕ್ ರುಡ್‌ಫಂಕ್ (ಹೆಸಿಯಾನ್ ಬ್ರಾಡ್‌ಕಾಸ್ಟ್). ಇದರ "ಫಂಕಾಸ್ ಆಮ್ ಡಾರ್ನ್‌ಬಸ್ಚ್" ಕೇಂದ್ರವು ಅತ್ಯಂತ ಪ್ರಮುಖ ರೇಡಿಯೊ ಮತ್ತು ಟೆಲಿವಿಷನ್ ಪ್ರಸಾರ ಕೇಂದ್ರಗಳಲ್ಲಿ ಒಂದಾಗಿದೆ. ಇದಲ್ಲದೇ ARD-ಸ್ಟರ್ನ್ ಉನ್ನತ-ಸೇವೆಯ ಜಾಲದ ಮೂಲಕ ವೈಯಕ್ತಿಕ ಪ್ರಸಾರಗಳನ್ನು ಮಾಡುತ್ತದೆ. ಬ್ಲೂಮ್‌ಬರ್ಗ್ TV and RTL ಪ್ರಾದೇಶಿಕ ಸ್ಟುಡಿಯೊಗಳನ್ನು ನ್ಯೂಯನ್ ಮೈನ್ಜರ್ ಸ್ಟ್ರೇಬ್, ಪೇಟೆಯಲ್ಲಿ ಹೊಂದಿದೆ. ಫ್ರಾಂಕ್‌ಫರ್ಟ್‌ನಲ್ಲಿ ಇತರ ಪ್ರಸಾರಕರು ಮೇನ್ FM ಮತ್ತು ರೇಡಿಯೊ X. ಪ್ರದೇಶದ ಅತೀ ದೊಡ್ಡ ಖಾಸಗಿ ರೇಡಿಯೊ ಕೇಂದ್ರ FFH, ಸಮೀಪದ ಬ್ಯಾಡ್ ವಿಲ್ಬೆಲ್ನಲ್ಲಿ ಸ್ಥಾಪನೆಯಾಗಿದೆ.
ಆಗಸ್ಟ್ 1945ರವರೆಗೆ, ಅಮೆರಿಕನ್ ಫೋರ್ಸಸ್ ನೆಟ್ವರ್ಕ್(ಅಮೆರಿಕದ ಸೇನಾಪಡೆ ರೇಡಿಯೊ, ಟೆಲಿವಿಷನ್ ಪ್ರಸಾರ ಜಾಲ) ಫ್ರಾಂಕ್‌ಫರ್ಟ್‌ನಿಂದ ಪ್ರಸಾರ ಮಾಡಿತು. ಪಡೆಗಳ ತಗ್ಗಿಸುವಿಕೆಯಿಂದಾಗಿ,AFNನ ಫ್ರಾಂಕ್‌ಫರ್ಟ್ ನೆಲೆಯನ್ನು ತ್ಯಜಿಸಲಾಯಿತು. ಅಕ್ಟೋಬರ್ 2004ರಿಂದೀಚೆಗೆ, AFN ಮ್ಯಾನ್‌ಹೇಮ್‌ನಿಂದ ಯುರೋಪ್ ಕಾರ್ಯಕ್ರಮಗಳನ್ನು ಪ್ರಸಾರ ಮಾಡುತ್ತಿದೆ.
ಶಿಕ್ಷಣ ಮತ್ತು ಸಂಶೋಧನೆ
ಫ್ರಾಂಕ್‌ಫರ್ಟ್ ಆಮ್ ಮೇನ್‌ನಲ್ಲಿ, ಎರಡು ವಿಶ್ವವಿದ್ಯಾನಿಲಯಗಳಿವೆ ಮತ್ತು ಅನೇಕ ತಜ್ಞ ಶಾಲೆಗಳಿವೆ.
ಜೋಹಾನ್ ವೂಲ್ಫ್‌ಗ್ಯಾಂಗ್ ಗಾಟೆ ವಿಶ್ವವಿದ್ಯಾನಿಲಯ
ನಗರದ ಅತೀ ಪ್ರಾಚೀನ ಮತ್ತು ಹೆಚ್ಚು ಚಿರಪರಿಚಿತ ವಿಶ್ವವಿದ್ಯಾನಿಲಯವು ಜೋಹಾನ್ ವೂಲ್ಫ್‌ಗ್ಯಾಂಗ್ ಗಾಟೆ ವಿಶ್ವವಿದ್ಯಾನಿಲಯವಾಗಿದ್ದು, ಬೊಕೆನ್‌ಹ್ಯಾಮ್, ವೆಸ್ಟೆಂಡ್,ರೀಡ್‌ಬರ್ಗ್ ಮತ್ತು ನೈಡೆರಾಡ್ ವಿಶ್ವವಿದ್ಯಾನಿಲಯ ಆಸ್ಪತ್ರೆಯಲ್ಲಿ ಶಾಖೆಗಳನ್ನು ಹೊಂದಿದೆ.
ಅನ್ವಯಿಕ ವಿಜ್ಞಾನಗಳ ಫ್ರಾಂಕ್‌ಫರ್ಟ್ ವಿಶ್ವವಿದ್ಯಾನಿಲಯ
ಅನ್ವಯಿಕ ವಿಜ್ಞಾನಗಳ ಫ್ರಾಂಕ್‌ಫರ್ಟ್ ವಿಶ್ವವಿದ್ಯಾನಿಲಯ‌ (ಫ್ಯಾಕೋ‌ಕ್‌‌ಸ್ಕ್ಯೂಲ್ ಫ್ರಾಂಕ್‌ಫರ್ಟ್ ಆಮ್ ಮೈನ್)ವನ್ನು 1971ರಲ್ಲಿ ಅನೇಕ ಹಳೆಯ ಸಂಸ್ಥೆಗಳಿಂದ ಸೃಷ್ಟಿಸಲಾಯಿತು, ಮತ್ತು  ಕಲೆಗಳು, ವಿಜ್ಞಾನಗಳು, ಎಂಜಿನಿಯರಿಂಗ್ ಮತ್ತು ಕಾನೂನಿನಲ್ಲಿ 38 ಕ್ಕೂ ಹೆಚ್ಚು ಅಧ್ಯಯನ ಕ್ಷೇತ್ರಗಳನ್ನು ಒದಗಿಸುತ್ತದೆ. ಕೆಲವು ಅತೀ ಮುಖ್ಯ ಸಂಶೋಧನೆ ಯೋಜನೆಗಳು: ಗ್ರಹ ಭೂಮಿ ಅನುಕರಣ ಯಂತ್ರ, ಫ್ರಾಲೈನ್-IT-ಸ್ಕೂಲ್-ಸರ್ವಿಸ್, ಮಾಸ್ ರೋಹಿತಮಾಪಕದ ನೆರವಿನಿಂದ ಮಾನವನ ಶವಗಳಲ್ಲಿ ಮೀಥೇನ್‌ನ ಪ್ರಮಾಣಾತ್ಮಕ ವಿಶ್ಲೇಷಣೆ, ಸಾಫ್ಟ್‌ವೇರ್ ಎಂಜಿನಿಯರಿಂಗ್(ಉದಾ-ಫ್ರಾಡೆಸ್ಕ್), ಮಾನವನ ಶ್ವಾಸಕೋಶಗಳಲ್ಲಿ ಗುಣಾತ್ಮಕ ಮತ್ತು ಪ್ರಮಾಣಾತ್ಮಕ ಅನಿಲದ ವಿಶ್ಲೇಷಣೆ,ದ್ಯುತಿವಿದ್ಯುಜ್ಜನಕ ಪ್ರಮಾಣಗಳು(ಕೆಲವನ್ನು ಮಾತ್ರ ಹೆಸರಿಸಲಾಗಿದೆ).
ಸ್ಟೇಡಲ್‌ಸ್ಕ್ಯೂಲ್ ಮತ್ತು ಲಲಿತಕಲೆಗಳ ಶಾಲೆ
ಫ್ರಾಂಕ್‌ಫರ್ಟ್ ಸ್ಟೇಡಲ್‌ಸ್ಕ್ಯೂಲ್ಎಂದು ಹೆಸರಾದ ಕಲಾತ್ಮಕ ಶಿಕ್ಷಣದ ಉನ್ನತ ಕಲಿಕೆಯ ಸಂಸ್ಥೆಯನ್ನು ಹೊಂದಿದೆ. ಅದನ್ನು 1817ರಲ್ಲಿ ಜೋಹಾನ್ ಫ್ರೆಡರಿಕ್ ಸ್ಟೇಡಲ್ ಸ್ಥಾಪಿಸಿದರು. ಇಸವಿ 1942ರಲ್ಲಿ ನಗರವು ಅದನ್ನು ಸ್ವಾಧೀನಕ್ಕೆ ತೆಗೆದುಕೊಂಡರು ಸ್ಟೇಟ್ ಕಲಾ ಶಾಲೆಯಾಗಿ ಪರಿವರ್ತಿಸಿತು. ಇತರ ಸಂಗೀತ ಸಂಸ್ಥೆಗಳುಫ್ರಾಂಕ್‌ಫರ್ಟ್ ಯೂನಿವರ್ಸಿಟಿ ಆಫ್ ಮ್ಯೂಸಿಕ್ ಮತ್ತು ಪರ್‌ಫಾರ್ಮಿಂಗ್ ಆರ್ಟ್ಸ್ ಮತ್ತುಡಾ. ಹಾಕ್`ಸ್ ಕಾನ್ಸರ್ವಟೋರಿಯಂ 1878ರಲ್ಲಿ ಸ್ಥಾಪಿತವಾಯಿತು.
ಇತರ ಹೆಸರಾಂತ ಶಾಲೆಗಳು
ಸೆಪ್ಟೆಂಬರ್ 2003ರವರೆಗೆ, ಫ್ರಾಂಕ್‌ಫರ್ಟ್ ಗ್ರಂಥಾಲಯ ವಿಜ್ಞಾನ ಮತ್ತು ಆಡಳಿತ ಕುರಿತ ಶಾಲೆಗೆ ನೆಲೆಯಾಗಿದೆ.
ಸೇಂಟ್ ಜಾರ್ಜ್ ತತ್ವಶಾಸ್ತ್ರ-ಮತಧರ್ಮಶಾಸ್ತ್ರದ ಸಂಸ್ಥೆ (ಫಿಲೋಸೋಫಿಶ್ಚ್-ಥಿಯೋಲೋಜಿಸ್ಚ್ ಹಾಕ್‌ಸ್ಕ್ಯೂಲ್ ಸಾಂಕ್ಟ್ ಜಾರ್ಜ್, ಜರ್ಮನ್ ಜೆಸ್ಯೂಟ್ ಸಂಸ್ಥೆಯಲ್ಲಿ ಸದಸ್ಯತ್ವ ಹೊಂದಿರುವ ಖಾಸಗಿ ಸಂಸ್ಥೆ, 1950ರಿಂದೀಚೆಗೆ ಸ್ಯಾಕ್‌ಸೆನ್‌ಹೌಸನ್‌ನಲ್ಲಿ ಸ್ಥಾಪಿತವಾಗಿದೆ.
ನಗರವು ಮೂರುಮ್ಯಾಕ್ಸ್ ಪ್ಲಾಂಕ್ ಸೊಸೈಟಿ ಸಂಸ್ಥೆಗಳಿಗೆ ಆವಾಸಸ್ಥಾನವಾಗಿದೆ: ಮ್ಯಾಕ್ಸ್ ಪ್ಲಾಂಕ್ ಇನ್‌ಸ್ಟಿಟ್ಯೂಟ್ ಫಾರ್ ಯುರೋಪಿಯನ್ ಹಿಸ್ಟರಿ ಆಫ್ ಲಾ (MPIeR), ಮ್ಯಾಕ್ಸ್ ಪ್ಲಾಂಕ್ ಇನ್‌ಸ್ಟಿಟ್ಯೂಟ್ ಫಾರ್ ಬಯೋಫಿಸಿಕ್ಸ್, ಮತ್ತು ಮ್ಯಾಕ್ಸ್ ಪ್ಲಾಂಕ್ ಇನ್‌ಸ್ಟಿಟ್ಯೂಟ್ ಫಾರ್ ಬ್ರೇನ್ ರಿಸರ್ಚ್.
The ಫ್ರಾಂಕ್‌ಫರ್ಟ್ ಇನ್‌ಸ್ಟಿಟ್ಯೂಟ್ ಫಾರ್ ಅಡ್ವಾನ್ಸ್ಡ್ ಸ್ಟಡೀಸ್, ಅನೇಕ ಸಂಸ್ಥೆಗಳು ಮತ್ತು ಖಾಸಗಿ ಮೂಲಗಳಿಂದ ಪ್ರಾಯೋಜಿತವಾಗಿದ್ದು,ಬೌತಶಾಸ್ತ್ರ,ರಸಾಯನಶಾಸ್ತ್ರ,ನರವಿಜ್ಞಾನ ಮತ್ತು ಕಂಪ್ಯೂಟರ್ ಸೈನ್ಸ್‌ನಲ್ಲಿ ಸೈದ್ಧಾಂತಿಕ ಸಂಶೋಧನೆಯಲ್ಲಿ ಒಳಗೊಂಡಿದೆ.
ಫ್ರಾಂಕ್‌ಫರ್ಟ್ ರೋಮಿಶ್ಚ್-ಜರ್ಮನಿಸ್ಚ್-ಕಮಿಷನ್ (RGK)ಗೆ ನೆಲೆಯಾಗಿದೆ. ಜರ್ಮನಿ ಮತ್ತು ಯುರೋಪ್‌ನಲ್ಲಿ ಜರ್ಮನ್ ಪುರಾತತ್ವ ಶಾಸ್ತ್ರ ಸಂಸ್ಥೆಯಾಗಿದೆ.
RGK ಯು ವಿವಿಧ ಸಂಶೋಧನಾ ಯೋಜನೆಯಲ್ಲಿ ತೊಡಗಿಕೊಂಡಿದೆ. ಅದರ ಗ್ರಂಥಾಲಯವು 130,000ಕ್ಕೂ ಹೆಚ್ಚು ಸಂಪುಟಗಳೊಂದಿಗೆ,ವಿಶ್ವದಲ್ಲೇ ಅತೀ ದೊಡ್ಡದಾದ ಪರಿಣತ ಪುರಾತತ್ವ ಶಾಸ್ತ್ರ ಗ್ರಂಥಾಲಯಗಳ ಪೈಕಿ ಒಂದೆನಿಸಿದೆ.
ಶಿಕ್ಷಣ ಮತ್ತು ಮಾಧ್ಯಮ
ಕಳೆದ ವರ್ಷಗಳಿಂದ ಫ್ರಾಂಕ್‌ಫರ್ಟ್ ನಗರವು ತನ್ನ ಶಾಲೆಗಳ IT-ಮೂಲಸೌಲಭ್ಯಕ್ಕೆ ಹೆಚ್ಚೆಚ್ಚು ಬಂಡವಾಳ ಹೂಡುತ್ತಿದೆ. ಇದರ ಫಲವಾಗಿ,ಫ್ರಾಂಕ್‌ಫರ್ಟ್ ಶಾಲೆಗಳು ರಾಷ್ಟ್ರವ್ಯಾಪಿ ಅತ್ಯುತ್ತಮ ಸುಸಜ್ಜಿತ ಶಾಲೆಗಳ ಪೈಕಿ ಸ್ಥಾನ ಪಡೆದಿದೆ.PCಗಳು ಮತ್ತು ಇತರೆ ಮಾಧ್ಯಮ ಸೌಲಭ್ಯಗಳ ಲಭ್ಯತೆಗೆ ಸಂಬಂಧಿಸಿದಂತೆ ಈ ಸ್ಥಾನವು ದಕ್ಕಿದೆ. ಶಾಲೆಯ PCಗಳ ನಿರ್ವಹಣೆ ಮತ್ತು ಒತ್ತಾಸೆಗಾಗಿ ಫ್ರಾಂಕ್‌ಫರ್ಟ್ ನಗರವು ಅನ್ವಯಿಕ ವಿಜ್ಞಾನಗಳ ವಿಶ್ವವಿದ್ಯಾನಿಲಯದ ಸಹಕಾರದೊಂದಿಗೆ ಫ್ರಾಲೈನ್ - IT-ಸ್ಕಲ್-ಸೇವೆಯ ಯೋಜನೆಯನ್ನು ಆರಂಭಿಸಿದೆ. ಇದು ಪ್ರಾಥಮಿಕ ಶಾಲೆ IT-ಬೆಂಬಲ ಒದಗಿಸಲು ವಿದ್ಯಾರ್ಥಿಗಳನ್ನು ತೊಡಗಿಸಿಕೊಳ್ಳುವ ಉಪಕ್ರಮ.
ಕ್ರೀಡೆ
ಫ್ರಾಂಕ್‌ಫರ್ಟ್ ಕೆಳಗಿನ ಕ್ರೀಡಾ ತಂಡಗಳನ್ನು ಅಥವಾ ಕ್ಲಬ್‌ಗಳನ್ನು ಆತಿಥ್ಯ ವಹಿಸುತ್ತದೆ:
ಫ್ರಾಂಕ್‌ಫರ್ಟ್ ಮುಂಚಿನ ತಂಡಗಳಿಗೆ ಅಥವಾ ಕ್ಲಬ್‌ಗಳಿಗೆ ಆತಿಥ್ಯ ವಹಿಸಿತ್ತು:
ಫ್ರಾಂಕ್‌ಫರ್ಟ್ ಕ್ಲಾಸಿಕ್ ಸೈಕಲ್ ಸ್ಪರ್ಧೆ ರುಂಡ್ ಅಮ್ ಡೆನ್ ಹೆನ್ನಿಂಗರ್-ಟರ್ಮ್ಆಯೋಜಿಸುತ್ತದೆ. ನಗರವು ವಾರ್ಷಿಕ ಫ್ರಾಂಕ್‌ಫರ್ಟ್ ಮ್ಯಾರಥಾನ್ ಕೂಡ ಆಯೋಜಿಸುತ್ತದೆ.
ಅಂತಾರಾಷ್ಟ್ರೀಯ ಸಂಬಂಧಗಳು
ಫ್ರಾಂಕ್‌ಫರ್ಟ್ ಜೋಡಿ ಯಾಗಿ, ಅಥವಾ ಸೋದರಿತ್ವ ನಗರ ಸಂಬಂಧಗಳನ್ನು ಹೊಂದಿದೆ:
ಬಾಹ್ಯ ಕೊಂಡಿಗಳು
ವರ್ಗ:ಫ್ರಾಂಕ್‌ಫರ್ಟ್ ವರ್ಗ:ಐತಿಹಾಸಿಕ ಯಹೂದಿಗಳ ಸಮುದಾಯಗಳು ವರ್ಗ:ಜರ್ಮನಿಯ ಬಂದರು ನಗರಗಳು ಮತ್ತು ಪಟ್ಟಣಗಳು ವರ್ಗ:1ನೇ-ಶತಮಾನದ ಸಂಸ್ಥೆಗಳು ವರ್ಗ:ಟರ್ಕಿಯ ಹೊರಗಿನ ಟರ್ಕಿ ಸಮುದಾಯಗಳು
ವಕುಲಾಭರಣ
ರಾಗ ಲಕ್ಷಣ ಮತ್ತು ಸ್ವರೂಪ
ಇದು ತೃತೀಯ "ಅಗ್ನಿ" ಚಕ್ರದ ಎರಡನೆಯ ರಾಗ.ಇದರ ಆರೋಹಣ ಮತ್ತು ಅವರೋಹಣದಲ್ಲಿ ಎಲ್ಲಾ ಶುದ್ಧ ಸ್ವರಗಳೂ ಇದ್ದು ಅವುಗಳು ಈ ಕೆಳಗಿನಂತಿವೆ.
ಆರೋಹಣ ಸ ರಿ೧ ಗ೩ ಮ೦ ಪ ದ೧ ನಿ೨ ಸ'
ಇದು ಒಂದು ಸಂಪೂರ್ಣ ರಾಗವಾಗಿದೆ.
ಜನಪ್ರಿಯ ರಚನೆಗಳು
ಈ ರಾಗದಲ್ಲಿ ಜನಪ್ರಿಯ ರಚನೆಗಳು
ಬಾಹ್ಯ ಸಂಪರ್ಕಗಳು
ನಲ್ಲಿ ವಕುಲಾಭರಣ ರಾಗ ಗಾಯನ
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತ ರಾಗಗಳು
ತುಕಾರಾಮ್
thumb|ತುಕಾರಾಮ್
ತುಕಾರಾಮರು ಮಹಾರಾಷ್ಟ್ರದ ಸಂತ ಪರಂಪರೆಯ ಶ್ರೇಷ್ಠ ಸಂತರು. ಇವರು ಪುಣೆಯ ಸಮೀಪದ ದೇಹು ಗ್ರಾಮದವರು. ಇವರು ಮೋರೆ ಮನೆತನದಲ್ಲಿ ಜನಿಸಿದರು. ಇವರ ತಂದೆ ಬೊಳ್ಹೋಬಾ, ತಾಯಿ ಕನಕಾಯಿ. ಇವರ ಹೆಸರಿನ ಜೊತೆಗೆ ಇವರ ಮನೆತನದ ಹೆಸರನ್ನು ಅನೇಕ ವರ್ಷಗಳಿಂದ ಉಪಯೋಗಿಸಲಾಗುತ್ತಿಲ್ಲ, ಆದರೆ 'ಸಂತ' ಎಂಬ ಪದವನ್ನು ಉಪಯೋಗಿಸಲಾಗುತ್ತಿದ್ದು ಇವರನ್ನು ಪ್ರಸಿದ್ಧವಾಗಿ 'ಸಂತ ತುಕಾರಾಮ'ರೆಂದೇ ಕರೆಯಲಾಗುತ್ತದೆ. ಇವರು ಶಿವಾಜಿಯ ಆಧ್ಯಾತ್ಮಿಕ ಗುರುಗಳಾಗಿದ್ದರೆಂದು ಹೇಳಲಾಗುತ್ತದೆ.
ಜೀವನ
ಇವರ ಜನ್ಮದ ವರ್ಷವಾವುದು ಎಂಬುದರ ಇತಿಹಾಸಕಾರರಲ್ಲಿ ಭಿನ್ನಾಭಿಪ್ರಾಯವಿದ್ದು ಅನೇಕ ವರ್ಷಗಳನ್ನು ಹೇಳಲಾಗುತ್ತದೆ, ೧೫೭೭, ೧೫೯೮, ೧೬೦೮ ಮತ್ತೂ ೧೬೦೯(ಬಹುತೇಕ ಖಚಿತ). ಆದರೆ ಇವರ ನಿಧನದ ವರ್ಷ ಕ್ರಿ.ಶ.೧೬೫೦ ಎಂದು ಖಚಿತವಾಗಿ ಹೇಳಲಾಗುತ್ತದೆ. ತುಕಾರಾಮರ ಮೊದಲನೆಯ ಹೆಂಡತಿ ರಖುಮಾಬಾಯಿಯು ತನ್ನ ಯೌವ್ವನದಲ್ಲೇ ನಿಧನ ಹೊಂದಿದಳು. ತುಕಾರಾಮ ಮತ್ತು ಜೀಜಾಬಾಯಿ(ಆವಳಿ ಎಂದೂ ಕರೆಯಲಾಗುತ್ತದೆ)ಯರಿಗೆ ಮೂರು ಗಂಡುಮಕ್ಕಳಿದ್ದರು, ಸಂತು ಅಥವಾ ಮಹದೇವ, ವಿಠೋಬಾ ಮತ್ತು ನಾರಾಯಣ.
ಧಾರ್ಮಿಕ ಜೀವನ, ಅಭಂಗ ಮತ್ತು ಕೀರ್ತನೆ
ತುಕಾರಾಮರು ವಿಠ್ಠಲನ ಭಕ್ತರಾಗಿದ್ದರು. ವಿಠ್ಠಲ ಕೃಷ್ಣನ ಅವತಾರವಾಗಿದ್ದು, ಕೃಷ್ಣ ವಿಷ್ಣುವಿನ ಅವತಾರವಾಗಿದ್ದ. ತುಕಾರಾಮರು ಸಂತ ನಾಮದೇವರ ಭಾಗವತ ಹಿಂದು ಸಂಪ್ರದಾಯದ ಪರಾಕಾಷ್ಟೆಯ ಸ್ಥಿತಿಯಲ್ಲಿದ್ದ ಸಂತರಾಗಿದ್ದರು. ವಾರಕರೀ ಸಂಪ್ರದಾಯದಲ್ಲಿ ನಾಮದೇವ, ಜ್ಞಾನೇಶ್ವರ, ಜನಾಬಾಯಿ,ಏಕನಾಥ ಮತ್ತು ತುಕಾರಾಮರನ್ನು ಪೂಜ್ಯನೀಯವಾಗಿ ಕಾಣುತ್ತಾರೆ. ಇವರು ರಾಮ, ಕೃಷ್ಣ ಮತ್ತು ಹರಿಯಿಂದ ಗುರು ಮಂತ್ರ ಉಪದೇಶವನ್ನು ಪಡೆದಿದ್ದರು. ಮಹಾರಾಷ್ಟ್ರದ ಸಂತರ ಬಗ್ಗೆ ಎಲ್ಲ ಮಾಹಿತಿಯನ್ನು ಮಹಿಪತಿಯ ಭಕ್ತಿ ವಿಜಯ ಮತ್ತು ಭಕ್ತಿ ಲೀಲಾಮೃತ ಪುಸ್ತಕಗಳಿಂದ ಪಡೆಯಲಾಗಿದೆ.
ತುಕಾರಾಮರ ಕೀರ್ತನೆಗಳು ಪದ್ಯ ರಚನೆಗಳನ್ನು ಸಹ ಹೊಂದಿರುತ್ತಿದ್ದವು.
ಬಾಹ್ಯ ಸಂಪರ್ಕ
ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು ವರ್ಗ:ಮಹಾರಾಷ್ಟ್ರದ ಸಂತ ಪರಂಪರೆ ವರ್ಗ:ವಾರಕರೀ
ಲೇಸರ್‌ ಮುದ್ರಕ
thumb|250px|HP ಲೇಸರ್‌ಜೆಟ್‌ 4200 ಸರಣಿಯ ಮುದ್ರಕ thumb|250px|right|HP ಲೇಸರ್‌ಜೆಟ್‌ 1200 ಮುದ್ರಕ
ಲೇಸರ್‌ ಮುದ್ರಕ ವೊಂದು ಸಾಮಾನ್ಯ ಬಗೆಯ ಕಂಪ್ಯೂಟರ್‌ ಮುದ್ರಕವಾಗಿದ್ದು, ಸಾದಾ ಕಾಗದದ ಮೇಲೆ ಉನ್ನತ ಗುಣಮಟ್ಟದ ಪಠ್ಯ ಹಾಗೂ ರೇಖಾಚಿತ್ರಗಳನ್ನು ಅದು ಕ್ಷಿಪ್ರವಾಗಿ ಮೂಡಿಸುತ್ತದೆ. ಅಂಕೀಯ ಛಾಯಾನಕಲು ಯಂತ್ರಗಳು ಹಾಗೂ ಬಹುಕ್ರಿಯಾತ್ಮಕ ಮುದ್ರಕಗಳಲ್ಲಿ (ಮಲ್ಟಿಫಂಕ್ಷನ್‌ ಪ್ರಿಂಟರ್ಸ್‌-MFPಗಳು) ಇರುವಂತೆ, ಲೇಸರ್‌ ಮುದ್ರಕಗಳು ಒಂದು ಶುಷ್ಕಲೇಖನದ ಮುದ್ರಣ ಪ್ರಕ್ರಿಯೆಯನ್ನು ಬಳಸಿಕೊಳ್ಳುತ್ತವೆಯಾದರೂ, ಇದರಲ್ಲಿ ಮುದ್ರಕದ ದ್ಯುತಿಗ್ರಾಹಿಯ ಅಡ್ಡಲಾಗಿ ಒಂದು ಲೇಸರ್‌ ಕಿರಣವನ್ನು ನೇರವಾಗಿ ಹಾಯಿಸುವುದರಿಂದ ಬಿಂಬ ಅಥವಾ ಪ್ರತಿಕೃತಿಯು ಉಂಟಾಗುತ್ತದೆ ಎಂಬ ವಿಶಿಷ್ಟತೆಯಿಂದಾಗಿ ಇದು ಸದೃಶಿ ಛಾಯಾನಕಲು ಯಂತ್ರಗಳಿಗಿಂತ ಭಿನ್ನವಾಗಿ ನಿಲ್ಲುತ್ತದೆ.
ಸ್ಥೂಲ ಅವಲೋಕನ
ಸೆಲೆನಿಯಂನಿಂದ ಲೇಪಿಸಲ್ಪಟ್ಟಿರುವ ಒಂದು ವಿದ್ಯುತ್‌ ಪೂರಿತ ಸುತ್ತುವ ಉರುಳೆಯ ಮೇಲೆ ಮುದ್ರಿಸಬೇಕಾದ ಪುಟದ ಒಂದು ಪ್ರತಿಕೃತಿಯನ್ನು ಒಂದು ಲೇಸರ್‌ ಕಿರಣವು ಪ್ರಕ್ಷೇಪಿಸುತ್ತದೆ. ಬೆಳಕಿಗೆ ಒಡ್ಡಿಕೊಂಡಿರುವ ಪ್ರದೇಶಗಳಿಂದ ವಿದ್ಯುದಾವೇಶವನ್ನು ದ್ಯುತಿವಾಹಕತ್ವವು ತೆಗೆದುಹಾಕುತ್ತದೆ. ಶುಷ್ಕ ಶಾಯಿ (ಟೋನರು) ಕಣಗಳು ಆಗ ಸ್ಥಾಯೀವಿದ್ಯುತ್ತಿನ ಸ್ವರೂಪದಲ್ಲಿ ಉರುಳೆಯ ವಿದ್ಯುತ್‌ ಪೂರಿತ ಪ್ರದೇಶಗಳಿಂದ ಹಿಡಿದೆತ್ತಲ್ಪಡುತ್ತವೆ. ಆಗ ಉರುಳೆಯು ನೇರ ಸಂಪರ್ಕ ಮತ್ತು ಶಾಯಿಯನ್ನು ಕಾಗದಕ್ಕೆ ಬೆಸೆಯುವ ಶಾಖದ ಮೂಲಕ ಪ್ರತಿಕೃತಿಯನ್ನು ಕಾಗದದ ಮೇಲೆ ಮುದ್ರಿಸುತ್ತದೆ.
ಈ ತಂತ್ರಜ್ಞಾನದ ಮೌಲ್ಯವು ಕಾಗದದ, ಟೋನರ್‌ನ ಮೌಲ್ಯ, ಮತ್ತು ವಿರಳವಾಗಿರುವ ಉರುಳೆ ಬದಲಾಯಿಸುವಿಕೆಯೂ ಸೇರಿದಂತೆ ಅನೇಕ ಅಂಶಗಳ ಒಂದು ಸಂಯೋಜನೆಯ ಮೇಲೆ ಅವಲಂಬಿತವಾಗಿದೆ. ಅಷ್ಟೇ ಅಲ್ಲ, ಸಂಯೋಜಕ ಜೋಡಣೆ ಮತ್ತು ವರ್ಗಾಯಿಸಲಾಗುವ ಮಾದರಿ ಜೋಡಣೆಯಂಥ ಇತರ ಉಪಭೋಗ್ಯ ವಸ್ತುಗಳ ಬದಲಾಯಿಸುವಿಕೆಯನ್ನೂ ಇದು ಅವಲಂಬಿಸಿದೆ. ಮೃದುವಾದ ಪ್ಲಾಸ್ಟಿಕ್‌ ಉರುಳೆಗಳೊಂದಿಗಿನ ಮುದ್ರಕಗಳು ಅದರ ಮಾಲೀಕನಿಗೆ ಹಲವು ವೇಳೆ ಅತ್ಯಂತ ವೆಚ್ಚದಾಯಕವಾಗಿ ಪರಿಣಮಿಸಬಹುದು. ಉರುಳೆಯನ್ನು ಬದಲಾಯಿಸಬೇಕಾದ ಅಗತ್ಯ ಕಂಡುಬರುವವರೆಗೂ ಈ ವೆಚ್ಚವು ಸ್ಪಷ್ಟವಾಗಿ ಕಾಣುವುದಿಲ್ಲ.
ಡ್ಯೂಪ್ಲೆಕ್ಸಿಂಗ್‌ ಮುದ್ರಕ ಎಂದು ಕರೆಯಲ್ಪಡುವ ಇಮ್ಮುಖ ಮುದ್ರಣದ ಮುದ್ರಕವೊಂದು (ಕಾಗದದ ಎರಡೂ ಮಗ್ಗುಲುಗಳ ಮೇಲೂ ಮುದ್ರಿಸಬಲ್ಲ ಮುದ್ರಕ) ಕಾಗದದ ವೆಚ್ಚಗಳನ್ನು ಅರ್ಧಕ್ಕಿಳಿಸಬಲ್ಲದು ಮತ್ತು ಉಜ್ಜಿ ನಯಮಾಡುವಿಕೆಯ ಪ್ರಮಾಣಗಳನ್ನು ತಗ್ಗಿಸಬಲ್ಲದು. ಹಿಂದೆಲ್ಲಾ ಕೇವಲ ಮೇಲ್ಮಟ್ಟದ ಮುದ್ರಕಗಳಲ್ಲಿ ಮಾತ್ರವೇ ಲಭ್ಯವಿದ್ದ ಡ್ಯೂಪ್ಲೆಕ್ಸರ್‌ಗಳು ಈಗ ಮಧ್ಯಮ-ಶ್ರೇಣಿಯ ಕಚೇರಿ ಮುದ್ರಕಗಳಲ್ಲೂ ಸಾಮಾನ್ಯವಾಗಿವೆಯಾದರೂ, ಎಲ್ಲಾ ಮುದ್ರಕಗಳೂ ಒಂದು ಇಮ್ಮುಖ ಮುದ್ರಣದ ಘಟಕವನ್ನು ಒಳಗೊಳ್ಳಲಾಗುವುದಿಲ್ಲ. ಇಮ್ಮುಖ ಮುದ್ರಣ ವ್ಯವಸ್ಥೆಯು ಸುದೀರ್ಘವಾದ ಕಾಗದದ ಪಥವನ್ನು ಹೊಂದಿರುತ್ತದೆಯಾದ್ದರಿಂದ, ಅದರ ಪುಟ-ಮುದ್ರಣದ ವೇಗವು ನಿಧಾನಗತಿಯಿಂದ ಕೂಡಿರುತ್ತದೆ.
ಅದರ ಬದಲಿಗೆ ಪ್ರತಿಕೃತಿಯ ದತ್ತಾಂಶವು ಸ್ಮೃತಿಯ ಒಂದು ದೊಡ್ಡ ಸಂಗ್ರಹದಲ್ಲಿ ನಿರ್ಮಿಸಲ್ಪಡುತ್ತದೆ ಮತ್ತು ಸಂಗ್ರಹಿಸಲ್ಪಡುತ್ತದೆ. ಸದರಿ ಸ್ಮೃತಿಯು ಪುಟದ ಮೇಲೆ ಪ್ರತಿಯೊಂದು ಚುಕ್ಕೆಯನ್ನೂ ಮೂಡಿಸಬಲ್ಲ ಸಾಮರ್ಥ್ಯವನ್ನು ಹೊಂದಿರುತ್ತದೆ. ಮುದ್ರಿಸುವುದಕ್ಕೆ ಮುಂಚಿತವಾಗಿ ಎಲ್ಲಾ ಚುಕ್ಕೆಗಳನ್ನೂ ಶೇಖರಿಸಿಡುವ ಅವಶ್ಯಕತೆಯಿಂದಾಗಿ, ಲೆಟರ್‌ ಅಥವಾ A4 ಮಾದರಿಯಂಥ ಚಿಕ್ಕ ನಿಶ್ಚಿತ ಗಾತ್ರಗಳ ಕಾಗದಗಳಿಗೆ ಲೇಸರ್‌ ಮುದ್ರಕಗಳು ಪರಂಪರಾನುಗತವಾಗಿ ಸೀಮಿತಗೊಳ್ಳುವಂತಾಗಿದೆ. ಎರಡು ಮೀಟರುಗಳಷ್ಟು ಉದ್ದವಿರುವ ಕಾಗದದ ಒಂದು ಹಾಳೆಯನ್ನು ಆಕ್ರಮಿಸುವ ನಿರಂತರವಾದ ಬ್ಯಾನರ್‌ಗಳನ್ನು ಬಹುಪಾಲು ಲೇಸರ್‌ ಮುದ್ರಕಗಳು ಮುದ್ರಿಸಲಾರವು. ಏಕೆಂದರೆ ಮುದ್ರಣ ಕಾರ್ಯವು ಶುರುವಾಗುವುದಕ್ಕೆ ಮುಂಚಿತವಾಗಿ ಇಂಥದೊಂದು ಬೃಹತ್‌ ಪ್ರತಿಕೃತಿಯನ್ನು ಶೇಖರಿಸಿಡಬಲ್ಲ ಸಾಕಷ್ಟು ದೊಡ್ಡ ಸ್ಮೃತಿಯು ಮುದ್ರಕದಲ್ಲಿ ಇರುವುದಿಲ್ಲ.
ಇತಿಹಾಸ
thumb|left|ಲೇಸರ್‌ ಮುದ್ರಕದ ಆವಿಷ್ಕಾರಕನಾದ ಗ್ಯಾರಿ ಸ್ಟಾರ್ಕ್‌ವೆದರ್‌, 2009ನಲ್ಲಿ. 1969ರಲ್ಲಿ ಕ್ಸೆರಾಕ್ಸ್‌ ಕಂಪನಿಯಲ್ಲಿ ಗ್ಯಾರಿ ಸ್ಟಾರ್ಕ್‌ವೆದರ್‌ ಎಂಬ ಸಂಶೋಧಕನಿಂದ ಲೇಸರ್‌ ಮುದ್ರಕವು ಆವಿಷ್ಕರಿಸಲ್ಪಟ್ಟಿತು. ಈತ 1971ರ ವೇಳೆಗೆ ಕೆಲಸಮಾಡಬಲ್ಲ ಒಂದು ಸುಧಾರಿತ ಮುದ್ರಕವನ್ನು ಹೊಂದಿದ್ದ ಮತ್ತು ಒಂದು ವರ್ಷದ ನಂತರ ಸಂಪೂರ್ಣವಾಗಿ ಕಾರ್ಯಾತ್ಮಕವಾಗಿರುವ, ಜಾಲಕಲ್ಪಿಸಲ್ಪಟ್ಟ ಒಂದು ಮುದ್ರಕ ವ್ಯವಸ್ಥೆಯೊಳಗೆ ಇದನ್ನು ಆತ ಸಂಯೋಜಿಸಿದ. ಅಸ್ತಿತ್ವದಲ್ಲಿದ್ದ ಶುಷ್ಕಲೇಖನದ ನಕಲುಯಂತ್ರವೊಂದನ್ನು ಮಾರ್ಪಡಿಸುವ ಮೂಲಕ ಮೂಲಮಾದರಿಯನ್ನು ನಿರ್ಮಿಸಲಾಯಿತು. ಪ್ರತಿಕೃತಿಯನ್ನು ಚಿತ್ರಿಸುವ ವ್ಯವಸ್ಥೆಯನ್ನು ಅಸಮರ್ಥಗೊಳಿಸಿದ ಸ್ಟಾರ್ಕ್‌ವೆದರ್‌, 8 ಕನ್ನಡಿಗಳಿಂದ ಮಾಡಲ್ಪಟ್ಟ ಪಾರ್ಶ್ವಗಳೊಂದಿಗಿನ ಹಾಗೂ ಉರುಳೆಯ ಮೇಲೆ ಕೇಂದ್ರೀಕರಿಸಲ್ಪಟ್ಟ ಲೇಸರ್‌ ಸಾಧನದೊಂದಿಗಿನ ಸುತ್ತುವ ಉರುಳೆಯೊಂದನ್ನು ಸೃಷ್ಟಿಸಿದ. ಲೇಸರ್‌ ಸಾಧನದಿಂದ ಬರುತ್ತಿದ್ದ ಬೆಳಕು, ಸುತ್ತುವ ಉರುಳೆಯಿಂದ ಪುಟಿಸಲ್ಪಟ್ಟು ನಕಲುಯಂತ್ರದ ಮೂಲಕ ಪುಟವು ಸಾಗುವಾಗ ಅದಕ್ಕೆ ಅಡ್ಡಲಾಗಿ ಹೊಡೆದುಕೊಂಡು ಹೋಗುವುದು ಇದರಲ್ಲಿನ ವಿಶೇಷತೆಯಾಗಿತ್ತು. ಯಂತ್ರಾಂಶವನ್ನು ಕೇವಲ ಒಂದು ಅಥವಾ ಎರಡು ವಾರದ ಹಿಂದಷ್ಟೇ ಸಂಪೂರ್ಣಗೊಳಿಸಲಾಗಿತ್ತಾದರೂ, ಕಂಪ್ಯೂಟರ್‌ ಇಂಟರ್‌ಫೇಸ್‌ ಹಾಗೂ ತಂತ್ರಾಂಶವು ಸಂಪೂರ್ಣಗೊಳ್ಳಲು ಹೊತ್ತಿಗೆ ಹೆಚ್ಚೂಕಮ್ಮಿ 3 ತಿಂಗಳನ್ನು ತೆಗೆದುಕೊಂಡವು.
1976ರಲ್ಲಿ ಬಂದ IBM ಮಾದರಿ 3800 ಎಂಬುದು ಲೇಸರ್‌ ಮುದ್ರಕವೊಂದರ ಮೊಟ್ಟಮೊದಲ ವಾಣಿಜ್ಯ ಸ್ವರೂಪದ ಕಾರ್ಯಗತಗೊಳಿಸುವಿಕೆ ಅಥವಾ ನೆರವೇರಿಸುವಿಕೆಯಾಗಿತ್ತು. ಖರೀದಿಪಟ್ಟಿ ಹಾಗೂ ಅಂಚೆಮೂಲಕದ ರವಾನೆಯ ಲೇಬಲ್ಲುಗಳಂಥ ದಸ್ತಾವೇಜುಗಳ ಬೃಹತ್‌-ಪ್ರಮಾಣದ ಮುದ್ರಣಕ್ಕೆ ಇದನ್ನು ಬಳಸಲಾಯಿತು. ಈ ಮುದ್ರಕವು "ಒಂದಿಡೀ ಕೋಣೆಯನ್ನು ಆಕ್ರಮಿಸಿಕೊಳ್ಳುತ್ತದೆ" ಎಂದು ಇದರ ಕುರಿತು ಆಗಿಂದಾಗ್ಗೆ ಉಲ್ಲೇಖಿಸಲಾಗುತ್ತಿತ್ತು. ಇದು ನಂತರ ಒಂದು ವೈಯಕ್ತಿಕ ಕಂಪ್ಯೂಟರ್‌ ಜೊತೆಯಲ್ಲಿ ಬಳಸಲಾಗುತ್ತಿದ್ದ ಸುಪರಿಚಿತ ಸಾಧನದ ಒಂದು ಮೂಲರೂಪದ ಆವೃತ್ತಿಯಾಗಿತ್ತು ಎಂಬುದನ್ನು ಈ ಉಲ್ಲೇಖವು ಸೂಚಿಸುತ್ತಿತ್ತು. ದೊಡ್ಡ ಗಾತ್ರದಲ್ಲಿರುವಾಗ, ಒಂದು ಸಂಪೂರ್ಣ ವಿಭಿನ್ನವಾದ ಉದ್ದೇಶಕ್ಕೆ ಇದನ್ನು ವಿನ್ಯಾಸಗೊಳಿಸಲಾಗಿತ್ತು. ಅನೇಕ 3800 ಮುದ್ರಕ ಮಾದರಿಗಳು ಇನ್ನೂ ಬಳಕೆಯಲ್ಲಿವೆ.
ಒಂದು ಕಚೇರಿ ವ್ಯವಸ್ಥೆಯಲ್ಲಿನ ಬಳಕೆಗಾಗಿ ವಿನ್ಯಾಸಗೊಳಿಸಲಾದ ಮೊದಲ ಲೇಸರ್‌ ಮುದ್ರಕವು ಕ್ಸೆರಾಕ್ಸ್‌ ಸ್ಟಾರ್‌ 8010 ಜೊತೆಯಲ್ಲಿ 1981ರಲ್ಲಿ ಬಿಡುಗಡೆಗೊಂಡಿತು. ಇದು ನಾವೀನ್ಯತೆಯನ್ನು ಹೊಂದಿತ್ತಾದರೂ, ಸ್ಟಾರ್‌ ಮುದ್ರಕವು ಒಂದು ದುಬಾರಿ ($17,000) ಯಂತ್ರವಾಗಿದ್ದರಿಂದ ಕೇವಲ ಕೆಲವೇ ಸಂಖ್ಯೆಯ ವ್ಯಾಪಾರೀ ಸಂಘಟನೆಗಳು ಮತ್ತು ಸಂಸ್ಥೆಗಳಿಂದ ಇದು ಖರೀದಿಸಲ್ಪಟ್ಟಿತು. ವೈಯಕ್ತಿಕ ಕಂಪ್ಯೂಟರ್‌ಗಳು ಹೆಚ್ಚು ವ್ಯಾಪಕವಾಗಿ ಹಬ್ಬಿಕೊಂಡ ನಂತರ, ಒಂದು ಸಮೂಹ ಮಾರುಕಟ್ಟೆಗಾಗಿ ಉದ್ದೇಶಿಸಲಾಗಿದ್ದ ಮೊದಲ ಲೇಸರ್‌ ಮುದ್ರಕವಾದ HP ಲೇಸರ್‌ಜೆಟ್‌ 8ppmನ್ನು 1984ರಲ್ಲಿ ಬಿಡುಗಡೆ ಮಾಡಲಾಯಿತು. HP ತಂತ್ರಾಂಶದಿಂದ ನಿಯಂತ್ರಿಸಲ್ಪಡುತ್ತಿದ್ದ ಕೆನನ್‌ ಎಂಜಿನ್‌ ಒಂದನ್ನು ಇದರಲ್ಲಿ ಬಳಸಲಾಗಿತ್ತು. HP ಲೇಸರ್‌ಜೆಟ್‌ ಮುದ್ರಕವನ್ನು ಬ್ರದರ್‌ ಇಂಡಸ್ಟ್ರೀಸ್‌, IBM, ಹಾಗೂ ಇತರ ಕಂಪನಿಗಳಿಂದ ತಯಾರಿಸಲ್ಪಟ್ಟ ಲೇಸರ್‌ ಮುದ್ರಕಗಳು ಕ್ಷಿಪ್ರವಾಗಿ ಅನುಸರಿಸಿದವು. ಮೊದಲನೇ-ಪೀಳಿಗೆಯ ಯಂತ್ರಗಳು ದೊಡ್ಡದಾಗ ದ್ಯುತಿಸಂವೇದಿ ಉರುಳೆಗಳನ್ನು ಹೊಂದಿದ್ದವು. ಈ ಉರುಳೆಗಳು ಕಾಗದದ ಉದ್ದಕ್ಕಿಂತ ದೊಡ್ಡದಾಗಿರುವ ಪರಿಧಿಯನ್ನು ಹೊಂದಿದ್ದವು. ವೇಗವಾಗಿ-ಪೂರ್ವಸ್ಥಿತಿಗೆ ಬರುವ ಲೇಪಗಳು ಅಥವಾ ಹೊದಿಕೆಗಳು ಒಮ್ಮೆಗೆ ಅಭಿವೃದ್ಧಿಗೊಂಡಾಗ, ಉರುಳೆಗಳು ಒಂದು ಹಾಯುವಿಕೆಯಲ್ಲಿ ಕಾಗದವನ್ನು ಅನೇಕ ಬಾರಿ ಸ್ಪರ್ಶಿಸಲು ಸಾಧ್ಯವಾಯಿತು, ಮತ್ತು ಈ ಕಾರಣದಿಂದಾಗಿ ವ್ಯಾಸದಲ್ಲಿ ಇನ್ನೂ ಚಿಕ್ಕದಾಗುವಲ್ಲಿ ನೆರವಾಯಿತು.
ಇದು ಹೇಗೆ ಕೆಲಸ ಮಾಡುತ್ತದೆ
ಲೇಸರ್‌ ಮುದ್ರಣದ ಪ್ರಕ್ರಿಯೆಯಲ್ಲಿ ವಿಶಿಷ್ಟ ರೀತಿಯ ಏಳು ಹಂತಗಳು ಸೇರಿಕೊಂಡಿವೆ: